Jurnalist Səxavət Məmməd: "Komandir, müharibəni başlayın, sürüm, gedim erməninin üstünə" — CƏBHƏDƏN REPORTAJ (II yazı)\nKeçmiş döyüşçülərin təşəbbüsü, Müdafiə Nazirliyinin icazəsi ilə bir qrup Qarabağ qazisi cəbhə bölgəsinə yollanıb. Keçmiş döyüşçülərlə birlikdə 4 günlük cəbhə xəttində Ölkə.Az saytının reportyoru da olub.\nCəbhədə baş verənlər, əsgərlərimizin vəziyyəti, təlimlərlə bağlı silsilə yazıları sizə təqdim edirik. Dünən cəbhə xəttində baş verənlərlə bağlı ""Oğlum postdadır, görəsən, nə yeyir, nə içir?" düşünən valideynlər üçün cəbhədən — REPORTAJ (I yazı)" başlıqlı yazını sizə təqdim etdik. Həmin yazının davamı olaraq Ölkə.Az cəbhə bölgəsindən hazırlanan ikinci yazını sizə təqdim edir.\nSəhər saat 5:30 radələri... 17 saat postları, səngərləri gəzməyimizə baxmayaraq hər kəs yorğunluq hiss etmədən yeni və maraqlı günə hazırdır.\nƏsgər yeməkxanasına gedirik. Əsgərlərimizlə bir yerdə səhər yeməyi yeyib, "N" saylı hərbi hissənin əsgər və zabitləri ilə sağollaşırıq.\n2 gün ərzində olduğumuz bu hərbi hissədə diqqət çəkən ən yaxşı məqamlardan biri də, zabitlərin əsgərlərlə davranışları oldu. Zabitlərlə əsgərlər sanki bir ailə kimidir. Adətən əsgərlər yüksək rütbəli bir zabit görəndə gözə görsənməməyə çalışır, burada isə tamam fərqli ab-hava var. "N" saylı hərbi hissənin hərbi hissə komandirinin şəxsi heyətlə iş üzrə müavini polkovnik-leytenant Orucov Elsevəri görən hər əsgər ona yaxınlaşır, problemlərini onunla bölüşür. Ən ucqar postdan tutmuş, hərbi hissənin özündə əsgərlər belə polkovnik-leytenant Orucov Elsevəri görən kimi, sanki bir doğmasını görür. Aydın olur ki, hərbi hissə komandirinin şəxsi heyətlə iş üzrə müavini dayanmadan, hərbi hissəyə aid olan bütün əsgərləri mütəmadi olaraq yoxlayır.\nMüdafiə Nazirliyinin bizə təyin etdiyi avtobusa minib yola düzəlirik. Haramı düzündəyik. Hər tərəf yaşıllıq, ucsuz-bucaqsız taxıl zəmiləridir. Xalq arasında cəhənnəm adlandırılan Haramı düzü indilərdə cənnəti xatırladır. Korpusdan olan zabit deyir, bura indi belədir, taxıl biçildikdən sonra gördüyünüz bu yaşıllığı boz düz və bir qarış hündürlüyündə toz əvəz edəcək. Haramı düzü həm də ilanları və əqrəbləri ilə məşhurdur. Buranın cənnəti taxıl zəmiləri biçilənə qədərdir.\nBir xeyli yol getdikdən sonra "N" saylı hərbi hissəyə çatırıq. Adamın buraya hərbi hissə deməyə də dili gəlmir. Səliqəli, təmiz və yeni tikilmiş hərbi hissə. Zabitlərin yataqxanasına giririk. Otaqlar 5 ulduzlu otelləri xatırladır. 24 saat gələn isti-soyuq su, gözəl, tər-təmiz yataq dəstləri. Əsgər yataqxanası buradan da geri qalmır. Hərbi hissə daha çox istirahət mərkəzini xatırladır. Əsgərlərin çirkli paltarları camaşırxanada yuyulur, ütülənir və sonra özlərinə təhvil verilir. Hərbi hissənin yeməkxanasına gedirik. Yeməkxana son dərəcə geniş və müasirdir. Yeməkxanada mülki şəxslər işləyir. Mətbəxə keçirik. Qadınlar yemək bişirir, onlardan biri isə postda olan əsgərlərimizə yemək hazırlayır. Hərbi hissənin çörəkbişirmə sexində bişən çörəyin arası açılır, içərisinə kotlet, pomidor, xiyar, soğan və s. qoyulub postdakı əsgərə göndərilir. Əlbəttə sulu yeməyi ilə bir yerdə.\nHaramıdakı "N" saylı hərbi hissəyə digər qrup üzvlərimiz də gəlir. Bakıdan cəbhəyə gələn tam heyət bir yerdəyik. Bütün qrup üzvləri ilə birlikdə yenidən əsgərlərimizlə görüşə gedirik. Hərbi hissənin qarşısında korpusun ehtiyatda olan qüvvələrinin təlimi gedir. BMP-2 və tanklar heyətləri ilə birgə döyüşə hazırlaşır. Təlimdə olan əsgərlərimizin yanına gedirik. Bizi general Bəkir Orucov qarşılayır. Keçmiş döyüşçülərlə görüşüb, onların bura gəlməsini yüksək qiymətləndirdiklərini deyirlər. Əsgərlərə döyüş meydanında nə etmələrini başa salan general Elbrus Orucov keçmiş döyüşçüləri görür. Cəbhəyə gedən keçmiş döyüşçülərin böyük əksəriyyəti general Elbrus Orucovla döyüş yoldaşı olub. Elbrus Orucov keçmiş döyüş yoldaşlarını hərbi formada görəndə kövrəlir. Təlimi saxlayıb, əsgərlərimizə keçmiş döyüşçüləri təqdim edir, onların necə döyüşdüyünü danışır.\nKeçmiş döyüşçü Saatlı rayonundan olan Mürşüd Məmmədov Elbrus Orucova BMP-2 sürmək istədiyini deyir. Elbrus Orucov isə icazə verir. Mürşüd Məmmədov protez ayaqla, 22 il sonra ilk dəfə BMP-2-ə minir. BMP-2 ilə manevrlər etməyə başlayır. Mürşüd Məmmədovun protez ayaqla BMP-2-ni idarə etməsi əsgərlər tərəfindən alqışla qarşılanır. Mürşüd Məmmədov general Elbrus Orucov və Bəkir Orucova üzünü tutub deyir, komandir, müharibəni başlayın, sürüm, gedim erməninin üstünə.\nMürşüd Məmmədov BMP-2 ilə qovuşmasından sonra daha bir ayrılığa son qoyulur. Ehtiyatda olan zabit, polkovnik-leytenant Nazim Bayramov uzaqdan tankın gəldiyini görəndə gözləri işığa gəlir. Nazim Bayramov illərin həsrətinə son qoyur. Tanka çıxır, gözləri gülür...\nBundan sonra əsgərlərimizin təlimi başlayır. Yüksək rütbəli zabitlər və keçmiş döyüşçülər, əsgərlərimizə döyüş meydanında necə davranmalı olduqlarını başa salırlar. Əsgərlərimiz isə verilən tapşırığı layiqincə yerinə yetirirlər.\nƏsgər Həsənovla söhbət edirəm.\n- Təlimlər çətin keçir?\n- Əksinə, əsl əsgərlik budur.\n- Əksinə, bu dəqiqə müharibənin başlamasını istəyirik.\n- Əhval-ruhiyyə necədir?\n- Açığı vaxt var idi, əsgərliyə gələnlər gün sayırdı, indi günün getməsini istəmirik. Birdən vaxtımz çatar təxris olarıq, müharibəni görə bilmərik. Hər kəsin gözü dönüb. Bir əsgər yoldaşım var, namaz qılandır, hər namaz qılanda Allaha dua edir ki, müharibə tez başlasın... (Belə əsgərin əli öpülməlidir)\nZabitlərimizlə söhbət edirik. Əsgərlərin əhval ruhiyyəsinin hansı səviyyədə olmasını soruşuruq.\nBaş leytenant Həsənov deyir, aprelin əvvəlindəki döyüşlərdə əsgərlərimizi güclə saxlayırdıq. Hamısı döyüşə getmək istəyirdi. Bunlar söz xətrinə deyilən sözlər deyil. Əsgərlərdəki ruh həqiqətən üst səviyyədədir. Keçmiş döyüşçülərin buraya gəlişi, əsgərlərimizlə görüşü, bizləri daha da coşdurur.\nƏsgərlərimizlə sağollaşıb, xatirə şəkli çəkdirib, yolumuza davam edirik.\nBu dəfəki dayanacağımız Xocavənd rayonu Qaradağlı kəndində şəhidlərimizin xatirəsi üçün ucaldılmış abidədir. Abidənin qarşısına əklil qoyub, şəhidlərimizin əziz xatirəsinə dualar oxuyuruq...\nI Qarabağ müharibəsində minlərlə şəhid vermişik. Şəhidlik böyük zirvədir, ancaq vətəni, torpağı sadəcə ölərək yox, yeri gələndə öldürərək qorumaq lazımdır. Təlimlər zamanı əsgərlərimiz bir ağızdan Vətən üçün ölərik yox, öldürəcəyik deyirlər.\nTəlim məntəqələrində ilk günümüz belə keçdi. Sabah isə daha böyük təlim məntəqəsi bizi gözləyirdi...\nGönderen sakhavat zaman: 16:15\nEtiketler: cəbhə, döyüş meydanı, əsgərlərimiz, haramı düzü, qarabag, qarabağ


Azərbaycan mədəniyyət və incəsənəti yeni dövrünü yaşayır\nPrezident İlham Əliyevin "Azərbaycan teatr sənətinin inkişaf etdirilməsi haqqında" Sərəncamına əsasən, Azərbaycan teatrında yaradıcılıq əhval-ruhiyyəsi yüksəlir\nAzərbaycan milli mədəniyyətinin inkişafı dövlət mədəniyyət siyasətinin əsasında dayanan prioritet məsələlərdəndir. Belə ki, mədəni və tarixi irsin mühafizə olunması, yaradıcılığın dəstəklənməsi, kadr hazırlığı və gənc istedadların dəstəklənməsi, milli sənətin inkişafı və s. diqqətdə dayanır. Eyni zamanda, cəmiyyətin məlumatlandırılmasına yönəldilən və bununla da, onun demokratikləşməsinə, dünya birliyinə inteqrasiya edilməsinə rəvac verən mədəniyyət ocaqlarının köklü şəkildə modernləşdirilməsi və yenidən qurulması nəzərdə tutulur.\nMədəniyyət və incəsənətin inkişafını stimullaşdırmaq dövlət siyasətində xüsusi əhəmiyyət kəsb edir.\nBeynəlxalq əməkdaşlığın dinamik inkişaf etdirilməsi, onun yeni forma və modellərinin axtarılması artıq öz nəticəsin verməkdədir. Bu kontekstdə YUNESKO və Avropa Şurası kimi beynəlxalq təşkilatlarla çoxcəhətli əməkdaşlığı qeyd etməliyik. Dünyadakı mədəni quruculuq proseslərində Azərbaycanın rolu aydın təsəvvür yaradır. Son illərdə Azərbaycanın xarici mədəniyyət siyasətində nəzərə çarpan əsas tendensiyanı beynəlxalq əlaqələrdən beynəlxalq əməkdaşlığa doğru hərəkət kimi müəyyənləşdirmək olar. Cənubi Qafqaz ölkələrində yeni mədəniyyət siyasətini dəstəkləmək məqsədilə Avropa Şurasının təşəbbüsü ilə həyata keçirilən regional STAGE layihəsi bu cür beynəlxalq əməkdaşlığa misal ola bilər. Yuxarıda deyilənlərə yekun vuraraq, belə bir faktı təsdiq etmək olar ki, Azərbaycanın müasir məqsədləri keçmişi qoruyub saxlamaq, indini dəstəkləmək və inkişaf etdirmək, gələcəyə inamla baxmaqdır. Cəmiyyətin ardıcıl surətdə demokratikləşməsi, ölkənin dünya birliyinə inteqrasiyası, mədəniyyətin bəşər inkişafının ayrılmaz faktoru kimi dərk olunması və qəbul edilməsinin getdikcə güclənməsi nikbin proqnozlar üçün əsas verir. Azərbaycan milli mədəniyyətinin inkişafı və onun dünya səviyyəsində təbliği dövlət siyasətinin əsas prioritet istiqamətlərindən biri olaraq diqqətdə saxlanılır. Müasir həyatımızda mədəniyyət və incəsənətin müxtəlif sahələrini əhatə edən növləri ayrı-ayrılıqda da İlham Əliyev cənabları tərəfindən diqqətdə saxlanılır və onun inkişafına yüksək səviyyədə şərait yaradılır. Təbii ki, bu yaradıcı şəxslərin fəaliyyətinin üzə çıxarılması üçün yaradılan şəraitlə sıx bağlıdır. Dövlət tərəfindən bu sahənin mütəxəssislərinin maddi-sosial rifahlarının yaxşılaşdırılması istiqamətində görülən hər bir iş daxildə olan potensialın üzə çıxmasına təkan verən amillərdir. Bildiyimiz kimi, əsası ümummilli lider Heydər Əliyev tərəfindən qoyulan və müasir həyatımızda ölkə Prezidenti İlham Əliyev tərəfindən davam etdirilən ənənənin nəticəsi olaraq yaradıcı simalar, mədəniyyət və incəsənətimizin görkəmli nümayəndələri olan şəxslər fəxri ad və mükafatlara layiq görülməklə yanaşı, mənzillərlə də təmin olunurlar. Onlara ayrılan prezident təqaüdü və mükafatlar dövlət rəhbərinin məlum sərəncamları əsasında həyata keçir. Qeyd etməliyik ki, bu və digər maddi və mənəvi dayaqlarla yanaşı, mədəniyyət ocaqlarının yüksək səviyyədə, dünya standartlarına uyğun bir şəkildə təmir və bərpa etdirilməsi, eyni zamanda, yeni mədəniyyət müəssisələrinin inşa etdirilməsi, bu fikirlərimizi əsaslandıran faktordur. Beynəlxalq Muğam Mərkəzini inşası, Azərbaycan Dövlət Gənc Tamaşaçılar Teatrının, Heydər Əliyev adına Sarayın, Muğam Teatrının və digər onlarla belə sənət ocaqlarının yüksək səviyyədə təmir və bərpa etdirilməsi Azərbaycan mədəniyyət və incəsənətinin yükünü üzərində daşıyan insanların müasir avadanlıqlarla təmin olunmuş müəssislərdə çalışmasına imkan verir. Onu da qeyd etməliyik ki, Azərbaycan milli mədəniyyəti müasir həyatımızda bu diqqət və qayğının nəticəsi olaraq özünün yeni bir dövrünü yaşayır. Yeni əsrin ilk illəri və müstəqilliyimiz mədəniyyətimiz üçün tarixə uğur illəri tək yazıldı.\nBildiyimiz kimi, dövlətimizin başçısının bu sahəyə olan diqqət və qayğısı Azərbaycan teatrında yaradıcılıq əhval-ruhiyyəsini daha da artırmışdır. Milli mədəniyyətimizin əsas göstəricilərindən olan Azərbaycan Dövlət Milli Akademik Dram Teatrında Prezident İlham Əliyevin "Azərbaycan teatr sənətinin inkişaf etdirilməsi haqqında" 2007-ci il 19 fevral tarixli Sərəncamına əsasən binada əsaslı yenidənqurma işlərinə 2008-ci ilin noyabrında başlanılmışdır. Bir əsrdən artıq tarixə malik olan teatr milli mədəniyyətimizi bir yaddaş nümunəsidir. Görkəmli maarifçi Həsən bəy Zərdabinin rəhbərliyi ilə Bakıda Realnı məktəbin şagirdləri tərəfindən 1873-cü ildə M.F.Axundovun "Lənkəran xanının vəziri" komediyasının "Nəciblər klubu"nda tamaşaya qoyulması ilə professional milli teatrımızın, başqa sözlə, Akademik Milli Dram Teatrının bünövrəsi qoyulur.\nƏvvəllər müxtəlif truppalar şəklində "Nicat", "Səfa", "Həmiyyət" mədəni-maarif cəmiyyətləri nəzdindəki teatr dəstələrində, həmçinin, "Müsəlman Dram Artistləri İttifaqı", "Hacıbəyov qardaşları müdiriyyəti" şəklində tamaşalar verən teatr, 1919-cu ildən bu günədək Dövlət Teatrı statusu ilə fəaliyyət göstərir. Teatrın adı müxtəlif illərdə Hökumət Teatrosu, Birləşmiş Dövlət Teatrosu, Azərbaycan Türk Dram Teatrosu və s. adlandırılmış, Dadaş Bünyadzadənin və Məşədi Əzizbəyovun adlarını daşımışdır. Müstəqillik dövründən isə Akademik Milli Dram Teatrı adlanır. Yüksək nailiyyətlərinə görə teatra akademik adı verilmişdir. Bu teatrda Əbülfət Vəli, Məhəmməd bəy Əlvəndi, Hüseyn Ərəblinski, Cahangir Zeynalov, Əbülhəsən Anaplı kimi aktyor məktəbi yaradanlardan sonra, böyük aktyor və rejissor nəsli yetişmişdir. Belə ki, SSRİ xalq artistləri Mirzağa Əliyev, Sidqi Ruhulla, Mərziyə Davudova, Ələsgər Ələkbərov, Adil İsgəndərov, Hökumə Qurbanova, İsmayıl Dağıstanlı, İsmayıl Osmanlı, Möhsüm Sənani, Rza Təhmasib Əjdər Sultanov, Sona Hacıyeva, Fatma Qədri, Barat Şəkinskaya, Leyla Bədirbəyli, Kazım Ziya, Məmmədəli Vəlixanlı, Əliağa Ağayev, Məlik Dadaşov, Əli Zeynalov, Tofiq Kazımov, Ələsgər Şərifov, Nəcibə Məlikova, Həsənağa Salayev, Məmmədrza Şeyxzamanov, Rza Əfqanlı kimi yaradıcı heyət çalışmışdır. Onların qoyduğu ənənə sonralar gənc nəslin sənət məktəbinə çevrilmişdir.\nM.F.Axundovun, N.B.Vəzirovun, Ə.B.Haqverdiyevin, N.Nərimanovun, C.Cabbarlının, H.Cavidin, S.Rəhmanın, İ.Əfəndiyevin pyesləri ilə pərvəriş tapan milli teatr müxtəlif illərdə dünya klassiklərindən Şekspirin, Şillerin, Molyerin, Lope de Veqanın, Karlo Haldoninin, A.Dümanın, V.Hüqonun, H.Hauptmanın, Moris Meterlinkin, Balzakın, Yucin O Nilin, B.Nuşiçin, M.Sebastianın, H.Heynenin, Volterin, A.Ostrovskinin, A.Puşkinin, M.Lermontovun, L.Tolstoyun, N.Qoqolun, A.Çexovun və onlarca bu kimi dramaturqların əsərlərini repertuarına daxil edib. Əsrimizin əvvəllərində dəstələr halında Türkiyədə, İranda, Volqaboyu şəhərlərdə, Orta Asiyada qastrol səfərlərində olmuş teatr, dövlət statusu aldıqdan sonra, Moskvada, Sankt-Peterburqda, Kazanda, İrəvanda, Tiflisdə, Daşkənddə, Aşqabadda, Türkiyədə, Kiprdə, Almaniyada qastrollarda olub. "Şərqin səhəri" tamaşası SSRİ Dövlət mükafatına, "Antoni və Kleopatra", "Mahnı dağlarda qaldı", "Şəhərin yay günləri" və "İblis" tamaşaları Respublika Dövlət mükafatlarına layiq görülüb.\nBelə bir ənənəyə malik olan teatr, hər zaman olduğu kimi, bu gündə dövlət tərəfindən diqqətdə saxlanılır və onun inkişafına dəstək olunur. Bir müddət əvvəl, təmir məqsədi ilə fəaliyyəti dayandırılan teatrın ötən gün açılışı olmuşdur. Hər zaman olduğu kimi, İlham Əliyev cənabları xanımı, Heydər Əliyev Fondunun prezidenti, YUNESKO və İSESKO-nun xoşməramlı səfiri, millət vəkili Mehriban xanım Əliyeva ilə teatrın binasının əsaslı yenidənqurma və təmir-bərpa işlərindən sonra açılışında iştirak etmiş və buradakı görülən işlərlə yaxından tanış olmuşdur. Burada əsas diqqət kompleks yenidənqurma işlərinə yönəldilmiş, hətta teatrın ətrafında belə abadlıq işləri aparılmışdır.\nAzərbaycan Dövlət Akademik Milli Dram Teatrının binası müasir tələblər çərçivəsində təmir və bərpa olunmuşdur. Uzun illər fəaliyyətdə olmasına baxmayaraq, heç vaxt indiki səviyyədə əsaslı bərpa və yenidənqurma işləri aparılmamışdır. Bütün təmir və bərpa olunan mədəniyyət müəssisələri kimi, görülən işlər zamanı əvvəlki memarlıq üslubunun qorunub saxlanılmasına və milli ornamentlərlə daha da zənginləşdirilməsinə xüsusi diqqət yetirilmişdir. Beşmərtəbəli, ümumi sahəsi 2576 kvadratmetr olan sənət ocağında 581 yerlik tamaşaçı zalının ən müasir avadanlıqla təchiz olunması, səhnənin yenidən qurulması, burada ən müasir səs və işıq sistemlərinin quraşdırılması, orijinal ekranın yerləşdirilməsi Milli Akademik Dram Teatrının dünya standartlarına uyğun olaraq qurulmasını göstərən əsas dəlillərdir. Teatrda 130 yerlik kiçik məşq zalı, 27 qrim otağı, o cümlədən, qrim sexləri və digər yardımçı bölmələrin yerləşdirilməsi, sözsüz ki, bu teatr ocağının əməkdaşları üçün əsl yaradıcılıq meydanının yaradılması deməkdir. Bütün bunlarla yanaşı, hətta teatrı nəzdində üçmərtəbəli yardımçı təsərrüfat binasının fəaliyyət göstərməsi yeni bir mərhələdə olan peşəkar teatr sənətinin daha da inkişaf etdirilməsinə yollar açır.\nTeatrın məhz belə bir təchizatla istifadəyə verilməsi Azərbaycan tamaşaçılarının da mədəniyyət müəssisələrinə yol açmasına gətirib çıxarır. Deyə bilərik ki, Azərbaycan teatrı bu gün tam şəkildə təmin olunmuş, yaradıcılıq potensialını ortaya qoymaq üçün hər cür şərait yaradılmışdır.\nAkademik Milli Dram Teatrı 137-ci mövsümünə yeni bərpa və təmir olunmuş bir sənət məkanında başlayacaq. Hər zaman zəngin və orijinal repertuarla teatrsevərlərin görüşünə gələn yaradıcı kollektiv yenə də ənənəsinə sadiq qalıb, məzmunlu tamaşaları ilə bizləri sevindirəcək.\nSəs.- 2010.- 9 oktyabr.- S. 12.


“Apple” cərimələndi: 302 milyon dollar\n01 October 2016 - 13:23\n“Apple” cərimələndi:302 milyon dollar\nABŞ məhkəməsi “Apple” korporasiyasından patent saxlayıcısı “VirnetX” kompaniyasına 302,4 milyon dollar həcmində cərimə ödəməyi tələb edib. Bu qərar Texasda keçirilən dinləmələrdə “Apple”i “VirnetX” kompaniyasına məxsus texnologiyalardan qanunsuz istifadə etməkdə günahkar bilən federal andlılar məhkəməsi tərəfindən çıxarılıb.\nAzərtac TASS informasiya agentliyinə istinadla xəbər verir ki, “Apple” korporasiyası “VirnetX”in iki patentinə dair hüququnu pozub. Onlardan biri videozənglər üçün istifadə olunan “FaceTime” proqramına, digəri isə multimedia serverindən şəbəkə vasitəsi ilə videokontent istifadəçisinə “sorğu üzrə video” fərdi çatdırılma sisteminə aiddir.\n“VirnetX” şirkəti “Apple” korporasiyasına qarşı dəfələrlə iddia qaldırıb. 2012-ci ildə məhkəmə iddianı təmin edib və “Apple”i 368 milyon dollar cərimələyib. Lakin sonradan apelyasiya məhkəməsi həmin qərarı ləğv edib. Yaxın zamanlarda analoji vəziyyət yenidən təkrarlanıb: cari ilin fevral ayında korporasiya 625 milyon dollar həcmində cərimələnsə də, bu qərar yenə ləğv olunub.\nƏqli mülkiyyətin lisenziyalaşdırılması ilə məşğul olan “VirnetX” kompaniyası müxtəlif texnologiyalara aid iri patent portfelinə malikdir. “VirnetX” artıq “Microsoft”, “Cisco” və başqa bu kimi korporasiyalarla məhkəmə çəkişmələri aparıb. Nəticədə “Microsoft” korporasiyası “Skype” proqramında istifadə olunan texnologiyalara aid patentlərdə qaydaları pozduğuna görə şirkətə 200 milyon dollardan çox cərimə ödəyib.


Ceyhun Bayramov: “Azərbaycan və Gürcüstan bir-birinin ərazi bütövlüyünü daim dəstəkləyib”\n“Bu gün səhər saatlarında həmkarım Prezident İlham Əliyev tərəfindən qəbul edilib”.\nBunu Azərbaycanın xarici işlər naziri Ceyhun Bayramov Gürcüstanın xarici işlər naziri İliya Darçiaşvili ilə birgə mətbuat brifinqində deyib.\n“Bu il Azərbaycan-Gürcüstan münasibətlərinin qurulmasının 30 illiyi qeyd olunacaq. Bu 30 il ölkələrimiz arasında bütün sahələrdə inkişaf dövrü olub. Münasibətlərimizin əsasında tarixi bağlılıq, mehriban qonşuluq prinsipi dayanıb. Azərbaycan Gürcüstanın ərazi bütövlüyünü, sərhədlərinin toxunulmazlığını daim dəstəkləyib. Eyni yanaşmanı biz Gürcüstan tərəfindən görmüşük”, - Ceyhun Byaramov deyib.\nNazir qeyd edib ki, ölkələr arasında 1 134 müqavilə imzalanıb və icra edilib: “Hazırda ölkələr arasında 19 müqaviləyə baxılmaqdadır. Biz yaxın zamanlarda da həmin müqavilələrin imzalanmasını və icra edilməsini izləyəcəyik. Ötən il ölkələrimiz arasında ticarət dövriyyəsinin həcmi 800 milyon ABŞ dollarına yaxın olub. 2022-ci ilin birinci rübündə artıq ticarət dövriyyəsi 262 milyon dollar olub. Bu tempi saxlasaq 2022-ci ildə ticarət dövriyyəmiz 1 milyard dolların üstündə olacaq”.\nCeyhun Bayramov: “Ermənistanla təmaslarımızın bəzi nəticələri var”\nNazir bildirib ki, bu koordinasiya gələcəkdə də davam etdiriləcək: “Bu gün görüşdə azad edilən ərazilərlə bağlı son bir il ərzində həyata keçirilmiş layihələr, onların mövcud durumu, yaxın illərə olan planlarımız, məcburi köçkünlərin ora qayıdışı ilə bağlı layihələr qarşı tərəfə çatdırıldı. Münaqişəyə son qoyulandan sonra bizim üçün prioritet məsələlərdən biri bölgədə davamlı sülhün təmin edilməsidir. Bununla bağlı da həmkarımla danışıqlar aparmaq imkanım oldu. Artıq Ermənistan XİN-lə təmaslarımız nəticəsində bəzi nəticələrimiz var. Mənim artıq Ermənistanın xarici işlər naziri ilə 2 telefon danışığım olub. Sərhədlərin delimitasiyası və demarkasiyası ilə bağlı Komissiyanın fəaliyyətə başlaması üçün artıq şərait mövcuddur”.\nXİN başçısı: “Ermənistandan avtomobil və dəmir yolları ilə bağlı konkret addımlar gözləyirik”\n“Azərbaycan öz ərazisində həm dəmir yolu, həm avtomobil yolu layihələrini uğurla icra edir”.\nNazir qeyd edib ki, öz üzərinə düşən hissəsini 2023-cü ilə qədər yekunlaşdırmağı planlaşdırır: “Biz Ermənistanda da bu istiqamətdə işlərlə bağlı konkret addımlar gözləyirik. Bölgədə olan proseslər, xüsusilə Azərbaycan-Ermənistan münasibətlərinin normallaşmasından danışarkən bu, ilk növbədə Cənubi Qafqazda olan 3 ölkə üçün maraqlıdır. Gürcüstan tərəfi də bunu dəstəkləyir. Eyni zamanda, Cənubi Qafqaza bizim birgə evimiz kimi baxdığımız zaman Azərbaycan-Gürcüstan əməkdaşlığı burada model kimi istifadə oluna bilər. Bu istənilən iki qonşu ölkə üçün model rolunu oynayır. Təbii ki, Ermənistan da beynəlxalq hüququn norma və prinsiplərinə riayət etməklə beynəlxalq layihələrdə öz yerini tuta bilər”, - nazir bildirib.


İŞİD-in Qafqaz üçün yaratdığı təhlükə artdı\nTerror qruplaşması Rusiya ilə mübarizəni Şimali Qafqaza keçirməsi gözlənilir\nRusiyanın Suriyada İŞİD qruplaşmasına qarşı başladığı hərbi əməliyyatların Qafqazda sözügedən təşkilata bağlı olan yaraqlıların fəallaşmasına yol açacağına dair verilən proqnozlar özünü doğruldur. Digər maraqlı məqam isə ondan ibarətdir ki, İŞİD hərbi əməliyyatlar fonunda Suriyanı tərk edərək digər ərazilərə keçir. Qafqazdan olan terrorçuların isə bu fonda yenidən regiona qayıtma ehtimalı artır.\nQeyd edək ki, İŞİD, "ən-Nüsra" və "Ceyş əl-Yarmuk" terror təşkilatlarının artıq 3 minə yaxın üzvü prezident Bəşər Əsədə sadiq qüvvələrin və Rusiya aviasiyasının hücumundan qorxaraq Suriyadan İordaniyaya qaçıb. Başqa ölkələər də keçənlərin sayının artması istisna olunmur. Çünki Moskva Suriyada, tezliklə isə İraqda İŞİD-ə qarış əhrbi əməliyyatların miqyasının genişlənməsinə hazırlıq görür.\nRusiya Federasiyası Müdafiə Nazirliyinin təmsilçisi general-polkovnik Andrey Kartapolov da bunu təsdiqləyib. O, hətta ABŞ-ın rəhbərlik etdiyi koalisiyaya daxil olan dövlətlərin hərbi attaşelərinə İŞİD-ə məxsus bazaların yerləşdiyi ərazilər haqqıda məlumat verməyi təklif edib: "Bizim Suriyada İŞİD terrorçularının olduğu ərazilər barədə məlumatlarımız dəfələrlə yoxlanılan və dəqiqdir. Lakin anti-İŞİD koalisiyası hərbi idarələrində terrorçular barədə əlavə məlumatlar varsa, biz onların bizə təqdim edilməsini xahiş edirik". O, həmçinin söz verib ki, bu məlumatlar Rusiya aviaqruplarının ölkədə hərbi tapşırıqları planlaşdırılan zaman nəzərə alınacaq.\nRusiyanın məşhur "Soverşenno sekretno" nəşrinin araşdırmasında isə baş verənlərin Qafqazda daöz təsirini tapdığı bildirilir: "İŞİD faktiki olaraq Şimali Qafqazda özünə yer edib. İŞİD bütövlükdə Qafqazı ələ keçirmək üçün mübarizə aparır. İndi "Qafqaz əmirliyi"nə daxil olan çox az sayda qruplaşma var ki, İŞİD-i qəbul etmir. Lakin o dəqiqdir ki, indi "Qafqaz əmirliyi" bütövlükdə İŞİD-in nəzarətindədir".Nəşr yazır ki, hazırda İŞİD tərkibində minlərlə rusiyalı və qafqazlı döyüşçü vuruşur. "E" analitik mərkəzinin məlumatına görə, Rusiya Daxili İşlər Nazirliyinin ekstremizmlə mübarizə idarəsinin hərəkətə keçməsindən sonra Şimali Qafqazdan İŞİD sıralarına qoşulanların sayı artıb.\nMərkəzin analitiki Arsen Bidov bildirir: "Bu fonda Qafqaz gəncləri arasında qəti fikir formalaşdı ki, Suriya və İraqa gedərək cihada qoşulanlar haqlıdır. Hesab edirəm ki, bu ilin sonuna kimi Şimali Qafqazdan Suriyaya gedənlərin sayı artacaq". Mərkəzin digər analitiki Yuri Batırov hesab edir ki, İŞİD gəncləri pul qarşılığında da öz sıralarına qatır: "İŞİD-in malik olduğu maliyyə imkanları böyükdür. Həm ələ keçirdikləri neft quyularından, həm narkoticarətdən, həm də Səudiyyə Ərəbistanı və Küveytdən gələn pullar hesabına qruplaşmanın 2 milyarddan artıq vəsaitə malik olduğu deyilir. Bu pul kasıblığın daşını atmaq istəyən insanların cəlb edilməsi üçün yetərincədir".\nYuri Batırov daha bir təhlükədən xəbər verir. Onun sözlərinə görə, "Qafqaz əmirliyi" ayrıca qol olanda burada əsasən çeçenlər və ərəblər təmsil olunurdu: "Yəni təhlükənin kimlər tərəfindən gəldiyi məlum idi. İndi isə İŞİD-in nəzarətinə keçir. İŞİD tərkibində isə 80-dən artıq ölkədən gələn döyüşçülər var. Onlar başqa yerdən Rusiya ərazisinə asanlıqla keçə və istədiklərini edə bilərlər. Bunu müəyyənləşdirmək çətin olacaq". "Soverşenno sekretno" qeyd edir ki, artıq İŞİD Şimali Qafqaza daxil olub və terror qruplaşması bütün Qafqaz üçün təhlükə mənbəyidir: "Xüsusilə Suriyada küncə sıxışdırılan terror qruplaşması üçün hədəflərini genişləndirmək, yeni cəbhələr açmaq sərfəlidir. Bu baxımdan, təhlükə hər keçən gün artmaqdadır". Rusiya isə təhlükəni beşikdəcə boğmaq üçün mübarizəni genişləndirir. Amma Qərb dövlətləri. Eləcədə hava məkanı rus qırıcılar tərəfindən pozulan Türikyə buna qarşı çıxır.\nRusiyalı politoloq, Milli Strategiyalar üzrə Şuranın direktoru Valeri Xomyakov isə bildirir ki, Rusiya təyyarəsinin Türkiyənin hava məkanını pozması təsadüf ola bilər. Lakin belə insident bir-birinin ardınca iki dəfə baş veribsə, bu, artıq təsadüfə oxşamır: "Bundan başqa yaddan çıxarmaq lazım deyil ki, Su-34M təyyarəsinin Türkiyənin hava məkanını pozduğu yer İran və Azərbaycandan nəql olunan neftin cəmləndiyi terminala, yəni Ceyhan terminalına çox yaxındır. Bu terminala bomba düşməsi nəticəsində oradan Avropaya neft nəqli tamamilə dayanacaq. Nəticədə neftin qiyməti də artacaq. Mən şübhələnmirəm, ancaq bizim Suriya əməliyyatlarında iştirakımızın məqsədlərindən biri Vladimir Putinin nefti bahalaşdırmaq arzusu ola bilər".


VAQIF YARADICILIĞINDA ƏDƏBİİ TƏNQİD » Yenixeber.org - Oxu xəbərin olsun\nYenixeber.org: Vaqif Isaqoğlunun ilk dəfə sözünü, sonra isə özünü tanımışam. Özünü tanıyanda bilmişəm ki, mənə simsardır,qohumdur. Bizi vaxtıyla Bakıda bacısı Cəmilə müəllim tanış edib. Cəmilə müəllim Şəmkirli nəsilinin gəlnidir.Bizim gəlnimizdir. Tanış olduğumuz günün səhəri 20 Yanvar metrosunun yanında görüşdük. Bir neçə kitabını mənə hədiyyə gətirmişdi. Məmuniyyətlə qəbul edib, təşəkkürümü bildirdim. Şeir kitabı haqqında fikirlərimi yazıb "Xural"qəzetində dərc etdirdim. Sonrakı görüşlərimizdə mən də iki kitabımı ona hədiyyə etdim. Beləcə bizim dostluğumuz cilalandı,möhkəmləndi və bu gün də davam etməkdədir.\nVaqif sözə və sözün böyüklüyünə dəyər verən,onu ilahiləşdirən, uca tutan bir şair, bir ziyalıdır. Hər bir kəlməsində, hər bir misrasında bir hikimət, bir öyüd, bir dəyərləndirmə var. Deyirlər poeziya həyatın özü qədər çirindir. Ona görə şirindir ki, burda qayğı, həsrət, niskil qarışığı var. Vaqif İsaqoğlunun poeziyasında qayğı, həsrət, niskil və dünyamızın narahat yaşamına etiraz, qəzəb,nifrət, sevgi bütövdür, tamdır..Bu bütövlüyü, tamlığı onun bütün yaradıcılığında aydın görmək olur.\nSadəlik, təbilik və ən çox da səmimilik Vaqifin şeirlərinin qayəsini təşkil edir, o,saflığa, ədalətə, həqiqətə inanır. Haqq yolunda olan əyriliklərə, nöqsanlara qarşı seyrici qalmır, vuruşur, çarpışır. İncidildikdə, haqqı ayaqlar altına atılanda,ədaləti əlindən alınanda elə- belə insanlara şikayətlənmir, mübarizliyi, döyüşkənliyi ilə onu əldə edir.\nVaqif şairdir,nasirdir, publisdir və bir də ədəbiyyat tənqitçisidir. Dəyərli oxucular, hamsını düz oxudunuz. Mən də sizlər kimi Vaqifi şair, nasir, publisist kimi tanıyırdım. Ta ki, ""Sünami"dən...sunamiyə..." kitabını böyük sevinclə mənə verənə kimi. Xeyli vaxt idi ki, onunla görüşmürdüm, amma nə etdiyindən, nə yazdığından xəbərim var idi. Ara-sıra bədii və publistik yazılarını "Ədalət"qəzetinin səhifələrindən oxuyurdum. Gözləmədiyim halda nəşriyyatın yeməkxanasının çıxışında rastlaşdıq. Görüşdük,bir- birimizdən hal-əhval tutduq. Sonra da soruşdu:- Yeni kitabımı sənə vermişəm? Dedim ki, yox,verməmisən. - Dayan,indi gəlirəm,- dedi və iki dəqiqə keçməmiş əlində kitab geri qayıtdı. Təbrik elədim, uğurların bol olsun,- deyib, əlimdəki kitabı atüstü vərəqlədim. Və biz sağollaşıb ayrıldıq.\nVaqifin yeni kitabı sovet dönəmindən tanıdığım(qiyabi), gözəl şair Müzahim İsmayılzadənin söz dünyasından bəhs edirdi. Bu kitab müəllifin yazdığı kimi "işıqlı, nurlu ziyalı, gözəl şair, böyük yazıçı Müzahim İsmayılzadənin 60 illik yubleyinə" dost hədiyyəsi idi. Məyər söz adamının qələm dostuna bundan böyük hədiyyəsi olar?!\nMüzahim İsmayılzadənin sovetlər vaxtı ancaq şeirlərini oxumuşdum və onu şair kimi tanımışdım. Amma son illər mütamadi də olmasa, ara-sıra "Ədalət"qəzetində çox maraqlı, oxunaqlı hekayələri dərc olunur.\nMən bir oxucu olaraq Məzahimin hekayələrini yorulmadan, həvəslə, maraqla oxuyuram. Çünki bu hekayələrdə yenilik, orjinallıq, məxsusi dəst- xətt var. Bu məxsusluq ancaq Müzahimə xasdır.\nVaqif də bir tənqitçi, ədəbiyyatşunas kimi Müzahim yaradıcılığına bu aspekdən yanaşır və onun yaradıcılığını geniş şəkildə təhlil və təqdir edir, fikirinin,qələminin süzgəcindən keçirir. Bu artıq bir oxucunun iri həcmidə yazdığı qəzet, jurnal məqaləsi yox, böyük bir monoqrafiyadır. Bu monoqrafiya təkcə geniş oxucu kütləsi üçün yox, həm də ali məktəblərin filologiya fakultəsinin tələbələri üçün dərs vəsaitidir.\nBu gün hər kəs- yaradıcılıq istedadı olan da, olmayan da, maliyyə imkanı olan da, olmayan da qalın qabıqlı, çox tirajlı şeir, nəsir kitabları çıxartdırırlar. Ucuz, lazımsız şöhrət dalınca gedirlər. Bu kimə və nəyə lazımdır?! Mənə elə gəlir ki,heç kimə. Çox maraqlı və bir qədər də təəccüblüdür ki, bu "müəlliflərin" kitablarına tanınmış yazıçılar, şairlər və ədəbiyyatçılar tərifli ön söz də yazırlar. Kimsə kimi tənqid etmir,yol göstərmir. Ya üz-üzdən utanır, ya da, pisə yaxşı demək sindiromu yoluxub insanlara.\nVaqif İsaqoğlunun məndə 5-6 adda kitabı var. Heç birində də kimsənin ön sözü yoxdur. Təbii ki, Vaqif kimi bir söz adamının kitabına istənilən professor, tanınmış yazıçı, şair böyük məmuniyyətlə ön söz yazar. Hətta mən deyərdim ki, bunu özünə şərəf bilər. Vaqifin bütün kitablarında ön söz öz sözüdür. Bəlkə də burda bir hikmət var. Axı müəllifin sözünü özündən qabaq kimsə bilmir, görmür. Vaqif nə yazdığını, nə dediyini hamıdan yaxşı bilir və görür. Ona görə də onun çəkisini, dəyərini bilib sözünü yazır. Düz də edir. Vaqif oxucunu uca tutan, onun ruhu qidasını verməyə çalışan, narazı salmayan söz adamıdır. Əyər belə onlmasaydı,o, bir neçə kitabından imtina etməzdi.\nVaqif ənənəsini pozmayıb, bütün kitablarına olduğu kimi bu kitabına da ön sözü özü yazıb. Adını da çox gözəl qoyub- "Dünyada söz qalacaq". Bu dəlil- sübutsuz belədir. Mənə elə gəlir ki, dünyanı dərk edən, ondan baş çıxaran kamil adamlar da mənim kimi sözə inanıb, Vaqifin sözünü qəribçiliyə salmazlar. Yüzə- yüz olmasada da, 80- 90 faiz inanar ki, dünyanın varı- dövləti ancaq sözdür. Və necə ki, yer üzündə insan var, söz də onun var- dövləti olacaq. Bu mübağiləsiz, təşbehsiz belədir. Əyər belə olmasaydı Nizamini, Füzulini, Nəsimini, Xəqanini və onlarla dünya şöhrətli klassiklərimizi tanımazdıq. Onları bizlərə və bəşəriyyətə tanıdan, sevdirən qoyub getdiklər var- dövlətləri olan sözləridir.\nVaqif "Ön söz əvəzi"ndə yazır: "Müasir Azərbaycan ədəbiyyatının görkəmli nümayəndələrindən biri də istedadlı şair, dəyərli yazıçı, tanınmış jurnalist Müzahim İsmayılzadədir".\nMüzahim İsmayılzadə də Vaqif İsaqoğlu kimi şairdir, nasirdir və nəhayət iti qələmli jurnalistdir.Özü də oxucular tərəfindən oxunan, sevilən bir yazardır. Belə bir yazarın yaradıcılığından söz açmaq, onun dəyərini vermək Vaqif üçün şərəfdir,qürur vericidir. Ona görə ki, Müzahimin yaradıcılığında bizim dünənimiz də, bu günümüz də doğru, dürüst, bəzəksiz, düzəksiz əks olunub. Boya qatılmayıb. Onun obrazları canlıdır və canlı olduğuna görə də Azərbaycan insanının fikirini, düşüncəsini tam əks etdirir. Müzahimin bütün əsərləri oxucular üçün sanki bir rəssam fırçasından çıxan tablodur. Bu yerdə oxucu tamaşaçıya çevrilir və talonu seyr edib ordakı obrazı dolğun şəkildə qavrayır.\nVaqif Müzahim yaradıcılığını tədqiq edir,onun nə qədər istedadlı, bacarıqlı olduğunu tədqiqatçılara, tənqidçilərə, söz adamlarına xatırladır və belə bir yazarın yaradıcılığını dəyərləndirmədiklərinə görə qınayır. Onları kar və kor adlandırır. Axı Müzahim sıradan bir şair, nasir deyil. İstedad, bacarıq sahibidir. Bəs niyə ədəbi ədəbi tənqiddən kənarda qalıb? Niyə ədəbiyyatşünaslar onun saysız şeirlərini, poemalarını, hekayələrini,povestlərini, romanlarını təhlil edib dəyərini vermirlər?!\nBu yerdə mən də Müzahimin sıravi bir oxucusu olaraq Vaqiflə tam razılaşıram. Müzahimin əsərləri bilərəkdən (mən bunu əminliklə deyirəm) ədəbi tənqitçilərin diqqətindən kənarda qalıb.\nBildiyim kimi Vaqif ədəbiyyatşünas, tənqitçi deyil. Amma Müzahim yaradıcılığına kamil bir tənqidçi kimi yanaşır, onu araşdırır, təhlil edir, qiymətini verib geniş oxucu kütləsinə tanıdır. Müəllifin yaradıcılıq xüsusiyyətlərini, əsərlərindəki mənəvi dəyərləri, ədəbiyyata gətirdiyi yenilikləri, tapıntıları üzə çıxarır.\nMüəllif bu əsəri ilə Müzahimi yenidən "kəşf"edib tanıyır, tanıdır. Və məlum olur ki, Müzahim də onunla eyni şəhərdə yaşayır, eyni torpaqda yeriyir, eyni göy altında yazıb, yaradır. Müzahim nəşr etdirdiyi əsərlərini başqaları kimi "gözə soxmur", sakitcə başını aşağı salıb yazı,pozusunu edir.\nMüzahim Azərbaycan ədəbi mühütündə tanınan, sevilə- sevilə oxunan şairdir, nasirdir. Uzun illərdir ki, poeziya, nəsr sahəsində külünk çalır.\nVaqif kitabında ilk öncə Müzahimin şeir yaradıcılığından söz açır. Müzahimin doğma Gədəbəyini müqəddəs məkan, saz-söz beşiyi, uca dağlar diyarı, burda doğulanları isə şair adlandırır. Təbii ki, burda Müzahim də şair doğulub. Erkən yaşlarından sözlə dostluq edib, şeirlər yazıb. Keçən əsrin 80- ci illərində Müzahim artıq tanınmış söz adamlarının sırasında idi. Sadə oxucudan tutmuş, ta görkəmli şairlər. yazıçılar onun bu cərgədə olmasını uğurlayırdılar. Müzahim yaradıcılığında yurduna, ulusuna böyük bir bağlılıq var. O, insanla təbiəti bir- birindən ayrı təsəvvür etmədiyinə görə şeirlərində yurdunun dağlarını, meşələrini, şırhaşırla axan bulaqlarını, dərələrə səs salan çaylarını təsvir edir, gözəl, oxunaqlı, ruhu qidalandıran poeziya nümunələri yaradır.Hətta bir şeirində ömrünü kəndinin ömrünə qatır.\nVaqif Müzahim yaradıcılığında üstünlük təşkil edən Vətən mövzusunda yazılmış şeirlərinin üstündə daha çox dayanır, şairin vətən sevgisini, poetik ustalığını oxucuya çatdırır. Aprel döyüşlərindən bəhs edən "Aprel 2016" poemasını vətənpərvərlik və qəhramanlıq mövzusunda yazılmış ən mükəmməl əsərlərdən biri sayır. Və mənfur düşmən üzərində qələbəmizin yaxında olduğuna böyük inam yaradır. Müzahim İsmayılzadə böyük sevgi və məhəbbətlə vətənimizi tərənnüm edib, gözümüz önünə bütöv, əzəmətli bir Azərbaycan gətirir.\nVaqif İsaqoğlu Müzahimin poeziyasını haqlı olaraq "Təmiz ürək poeziyası"adlandırır. Çünki Müzahim haqqın, həqiqətin adamıdır. Qələminə xəyanət eləməyən birisidir. Heç kimi yox, ancaq ürəyinin səsini eşidib onun dediklərini yazır. Müqəddəs anadan da, ömürdən düşən yarpaq- yarpaq illərdən də, söz deyib, söz qoyub gedən şairlərdən də, əbədi sevgidən, məhəbbətdən də bir-birindən maraqlı, yadda qalan şeirlər yazıb. Və bu şeirləri oxuyan hər bir oxucu onu yaxşı tanıyır. Belə bir şairi oxumaqdan qürur duyur, fəxr edir.\nMüzahim İsmayılzadə bənzərsiz şeirləri ilə oxucuların qəlbinə yol tapdığı kimi, hekayələri ilə də oxucuların sevimlisi olmağı bacarır. Bunu nəzərə alan Vaqif onu Azərbaycan nəsrinin ən görkəmli nümayəndələri ilə bir sıraya qoyur. Ona görə ki, onun hekayələrində təmizlik, fədəkarlıq, ailəyə sədaqət, dosta məhəbbət, yerinə- yurduna, ulusuna möhkəm bağlılıq var. Onun hekayələrində böyük Cəlil. Məmmədquluzadənin, Vaqif Nəsibin təsiri aydın hiss olunur.\nMüzahimin hekayələrinin çoxunun mövzusu doğma Gədəbəydən götürülüb. Vaqif İsaqoğlunun təbrincə desək onun "Qonaqlar gəlmədi", "Sahib müəllimin məktəbi", "Qurd dərmanı", "Perik durnalar" və s. hekayələrini oxuyanda bir anlıq özünü o məkanda hiss edirsən. Vaqif Müzahimin hekayələrini təhlil edib bu qənaətə gəlir ki,yazıçının povest və romanlarındakı uğurun kökündə hekayələri durur. Müzahimin hekayə yaradıcılığını təhlil edəndən sonra Vaqif onun povestlərinə keçir və bu povestləri Azərbaycan həqiqətlərini əks etdirən povestlər adlandırır. "Dəvətnamə", "Eyfel qülləsində " Tərəkəmə". "Qızıl çubuq" əsərlərindəki qəhrəmanlarla demək olar ki, hər gün qabaqlaşırıq, onların həyat təzi ilə tanış oluruq.\nMüəllif Müzahimin romanlarını haqlı olaraq Azərbaycanın bir parçası adlandırır. "Sunami"romanında baş verən hadisələr keçən əsrin 80-ci illərində baş verən hadisələri işıqlandırır. Müəllif bu əsərini\nSumqayıt hadisələrinə həsr edib. Müasir Azərbaycan ədəbiyyatında ermənilərin düşmənciliyi haqqında çox sayda bədii və sənədli əsərlər yazılıb. Amma "Sunami" romanı qədər bu düşmənçiliyi doğru- dürüst,dolğun əks etdirən əsər olmayıb.\nVaqif təssüf hissiylə qeyd edir ki, hələ də bu əsər böyük dövlətlərin dilinə tərcümə olunmayıb. Olsaydı xarici oxucular kimin kim olduğunu bilərdi. Müzahimin istər hekayələri,povestləri olsun, istərsə də romanları haqqında hələ nə təqidçilər, nə də ədəbiyyatşünaslar bir kəlmə də olsun yazmayıblar.\nVaqif İsaqoğlu kitabın son bölümü olan "Mən sözümü dedim"də yazır ki, mən Müzahim haqqında necə yazdım bilmirəm, amma yazdım. Mən kitabın oxucusu kimi deyirəm: Vaqif İsaqoğlu, təbrik edirəm, dolğun və gözəl yazmısan.\nOxunub: 7651Tarix: 27-04-2018 09:30\n“Məktəblərdə kimya fənnini öyrədə bilmirlər”


Gömrük Komitəsi qiymət artımı ittihamlarına cavab verdi - Azinforum.az İnformasiya Portalı\nAna səhifə / İqtisadiyyat / Gömrük Komitəsi qiymət artımı ittihamlarına cavab verdi\n“Bir sıra kütləvi informasiya vasitələrində yayılan məlumatlarda ölkə ərazisinə Çindən idxal edilən bəzi malların qiymətlərinin gömrük orqanları tərəfindən artırıldığı, dolayısı ilə “Binə” və “Sədərək” ticarət mərkəzlərində fəaliyyət göstərən sahibkarların fəaliyyətinə problemlər yaradıldığı iddia edilir.\nBelə ki, həmin media qurumlarına açıqlama verən sahibkarlar daşıma qiymətlərinin artırıldığını, “karqo” adlandırdıqları şirkətlərə bununla bağlı ünvanladıqları müraciətlərinə isə artımın gömrük orqanlarının həyata keçirdiyi tədbirlər nəticəsində baş verdiyinə dair cavab aldıqlarını bildirirlər. Dövlət Gömrük Komitəsi bildirir ki, sahibkarlar ölkə ərazisinə idxal etdikləri malın daşınması prosesində istənilən daşıyıcı şirkətlə, biznes fəaliyyətlərinə uyğun qiymətlərlə razılaşa bilərlər”.\nSon zamanlar gömrük orqanlarında həyata keçirilən islahatlar hesabına şəffaflığın təmin olunması, maliyyə nəzarətinin gücləndirilməsi istiqamətində atılan addımlar idxal-ixrac əməliyyatları zamanı gömrük ödənişlərindən yayınmağa çalışan bəzi sahibkarları qane etməyə bilər. Lakin gömrük orqanlarının fəaliyyətində şəffaflığın və vətəndaş məmnuniyyətinin təmin edilməsi hər zaman rəhbər tutulacaq və qanuni fəaliyyət göstərən sahibkarlara münbit şərait yaradılmaqla yanaşı, qanunlara məhəl qoymayanlara qarşı da qətiyyətli tədbirlər görüləcək”, – Dövlət Komitəsindən bildirilib.\nÖncəki Sabahı Bakıda 25° isti olacaq\nNövbəti Balasanyan Ermənistanın baş nazirinə istehza edib, əvəzində Paşinyan onu hədələyib


Hazırda alban-udin xristian icmasının sədr müavini, Xudavəng monastırının vaizi Rafik Danakarinin rəhbərliyi ilə şəhidlərin əziz xatirəsi yad edilir, ruhuna... 27.09.2021, Sputnik Azərbaycan\nBAKI, 27 sentyabr — Sputnik. 27 sentyabr - Anım Günü münasibəti ilə Azərbaycanda fəaliyyət göstərən dini məbədlərdə - məscidlərdə, kilsələrdə, sinaqoqlarda şəhidlərin əziz xatirəsi dərin ehtiramla yad olunur.Sputnik Azərbaycan xəbər verir ki, bununla əlaqədar olaraq ölkəmizin ərazi bütövlüyü uğrunda canından keçən şəhidlərin övladlarının ruhuna dualar oxunur. Bakıdakı Heydər məscidində, eyni zamanda da "Təzəpir" məscidində də anım mərasimi keçirilir.Qafqaz Müsəlmanları İdarəsinin sədri, Şeyxülislam Allahşükür Paşazadənin imamlığı ilə "Təzəpir" məscidində namaz qılınıb, şəhidlərin ruhuna dualar oxunub, onların əziz xatirəsi ehtiramla yad edilib. Namazdan sonra QMİ-nin Qazılar Şurasının üzvü Hacı Faiz Nağızadə şəhidlərin ruhuna Quran oxuyub.Bundan başqa, Şuşa şəhərindəki Yuxarı Gövhər Ağa məscidində şəhidlər yad edilir. Bununla bağlı Şuşa Şəhəri Dövlət Qoruğu İdarəsinin İdarə Heyətinin sədri Məftun Abbasov "Twitter" səhifəsində paylaşım edib.Hazırda Kəlbəcər rayonunun Xudavəng məbədində də şəhidlərin ruhuna dualar oxunur. Alban-udin xristian icmasının sədr müavini, Xudavəng monastırının vaizi Rafik Danakarinin rəhbərliyi ilə şəhidlərin əziz xatirəsi yad edilir, ruhuna dualar oxunur.Müqəddəs Bakirə Məryəm kilsəsində şəhidlərin xatirəsinə dualar oxunur. Roma-Katolik Kilsəsinin Azərbaycandakı ordinarisi, yepiskop Vladimir Feketenin iştirakı ilə keçirilən mərasimdə dini ayinlər icra edilib, şəhidlərin ruhuna dualar oxunur. Eyni zamanda, Bakının Avropa Aşkenazi Yəhudi Sinaqoqunda 27 sentyabr – Anım Günü ilə əlaqədar mərasim keçirilib.Xatırladaq ki, 27 sentyabr Anım Günü ilə əlaqədar bir sıra tədbirlər keçirilir. Anım Günündə şəhidlərimiz Azərbaycanda fəaliyyət göstərən dini məbədlərdə - məscidlərdə, kilsələrdə, sinaqoqlarda dərin ehtiramla yad olunur, Azərbaycanın ərazi bütövlüyü uğrunda canından keçmiş Vətən oğullarının ruhuna dualar oxunur.Qeyd edək ki, 44 günlük Vətən müharibəsi və bundan sonra şəhid olanların sayı 2 907 nəfərdir. 7 nəfər isə itkin düşüb.Eləcə də oxuyun:İlham Əliyev: "Heç tərəddüd etmədən erməni faşizminin başını bir daha əzəcəyik"Ermənistanı beynəlxalq öhdəliklərinə əməl etməyə çağırırıq - Azərbaycan XİN"Onlar ölkəmizin ərazi bütövlüyünü bərpa ediblər" - Mehriban ƏliyevaBu gün Azərbaycanda Anım Günüdür: Vətən müharibəsinin başlanmasından 1 il ötürİlham Əliyev Xüsusi Təyinatlı Qüvvələrin Şuşaya girməsini əks etdirən fotonu paylaşdı\nxəbərlər, anım günü, azərbaycan, dini ayin, məbəd, şəhidlər, xatirə, anım günü, multimedia\n10:41 27.09.2021 (Yenilənib: 12:58 27.09.2021)\n© Sputnik / Murad OrujovŞəhidlərimizin xatirəsi dini məbədlərdə yad edilir.


Bütün bölgələrdə, o cümlədən paytaxt Bakıda Ümummilli lider Heydər Əliyevin anım mərasimləri təşkil olunur. Azərbaycan xalqı bu gün Heydər Əliyevin Fəxri xiyabandakı məzarını ziyarət edir.\nAzərbaycanın xarici ölkələrdə fəaliyyət göstərən diaspor təşkilatları da Heydər Əliyevin vəfatının 14-cü ildönümü ilə əlaqədar anım mərasimləri keçirirlər.\nHeydər Əliyev 1992-ci ildə Yeni Azərbaycan Partiyasının Naxçıvan şəhərində keçirilmiş təsis qurultayında partiyanın sədri seçilib. 1993-cü il iyunun 15-də Azərbaycan Ali Sovetinin sədri seçilən Heydər Əliyev iyunun 24-də Milli Məclisin qərarı ilə Azərbaycan Respublikası Prezidentinin səlahiyyətlərini həyata keçirməyə başlayıb. 1993-cü il oktyabrın 3-də ümumxalq səsverməsi nəticəsində Heydər Əliyev Azərbaycan Respublikasının Prezidenti seçilib. O, 1998-ci il oktyabrın 10-da keçirilən növbəti prezident seçkilərində yenidən Azərbaycan Respublikasının Prezidenti seçilib. Ulu öndərin respublikaya rəhbərliyi dövründə ölkəmiz bütün sahələrdə böyük inkişafa nail oldu.\nMüstəqil Azərbaycanın banisi Ulu Öndər Heydər Əliyevin xatirəsi xalqımızın qəlbində yaşayır və daim yaşayacaq.


İspik meşəsində, Çölçü Obasında çəkilən "Çöldə Yaşam Öyüdləri” verilişinin yaradıcı yönətməni Eltən Qədimbəylinin qonağı əfsanəvi muğam-rok ansamblı olan "Ozan” qrupunun yaradıcısı Rasim Müzəffərli olub.\nBakuPost xəbər verir ki, verilişdə filosof, bəstəkar-şair və naşir Rasim Müzəffərli özünün hansı öyüdlə böyüdüyünü və sonralar yaşam biçiminin əsas fəlsəfəsi olan hansı öyüdü daim xatırladığından danışıb. Bu öyüdün onun həyatında hansı tarixçəsinin olduğu da söhbətin maraqlı məqamlarından biridir. Bəs filosof, tanınan bəstəkar-şair və naşirə uğur qazandıran başlıca səbəb nədir? Bu verilişdə izləyicilər Rasim Müzəffərlinin uğur açarının nə olduğunu öyrənəcəklər. Rasim Müzəffərlinin kimləri "dost gəmisi”nə aldığı, kimlərin arasından özünə dost seçdiyi də izləyici üçün maraqlı olmaqla yanaşı Rasim Müzəffərlini daha yaxından tanımağa imkan verəcək.\nXatırladaq ki, R. Müzəffərli bir müddət əvvəl kivercinayətkarların hücumuna məruz qalıb. O, BakuPost-a açıqlamasında mütəşəkkil kibercinayətkar qrup tərəfindən mahnısının oğurlandığını, "YouTube” kanalının isə bağlandığını deyib.\nRasim Müzəffərli cinayətkar qrupun hücumuna məruz qalıb - "DTX-yə müraciət edəcəyəm”


Mütərəqqi inkişaf kursu və uğurlu siyasətin möhtəşəm nümunəsi - serqqapisi.az\nMütərəqqi inkişaf kursu və uğurlu siyasətin möhtəşəm nümunəsi\nNəşr edilib 03.12.2020 18:48 |\nÖlkəmizdə aparılan islahatların davamı olaraq Naxçıvan Muxtar Respublikasında son 25 ildə həyata keçirilən müasirləşmə strategiyası və uğurlu sosial-iqtisadi siyasət nəticəsində yüksək iqtisadi artım dinamikası formalaşıb. Bu müddət ərzində Naxçıvan Muxtar Respublikası Ali Məclisi Sədrinin sosial-iqtisadi siyasətinin qayəsi, ilk növbədə, əhalinin sosial rifahının daha da yaxşılaşdırılması zəminində Naxçıvanı qabaqcıl bir iqtisadi regiona çevirməkdən ibarət olmuşdur.\n1995-ci ildən etibarən Naxçıvan Muxtar Respublikasında bütün Dövlət proqramlarının və investisiya layihələrinin uğurla icrasına, elm, təhsil, səhiyyə, sosial təminat, mədəniyyət və idman sahəsində həyata keçirilən dövlət siyasətinin dəstəklənməsinə, muxtar respublikada müasir infrastrukturun qurulmasına, yeni yolların inşasına, içməli su və kanalizasiya sistemlərinin yaradılmasına nail olundu. Muxtar respublikamızda əldə edilən uğurlar məqsədyönlü şəkildə həyata keçirilən islahatların, siyasi-iqtisadi baxımdan sabit, davamlı və dayanıqlı inkişafın təzahürü kimi çıxış etdi. Düşünülmüş iqtisadi siyasət nəticəsində makroiqtisadi sabitlik əldə edildi, davamlı iqtisadi artımın əsası qoyuldu, eləcə də əhalinin həyat səviyyəsi yaxşılaşdı, qiymətlər sabitləşdi, özəl sektorun inkişafının dəstəklənməsi mexanizmi yaradıldı. Muxtar respublikanın sosial-iqtisadi inkişafına dair təsdiq edilmiş müvafiq proqramlar infrastruktur sahələrinin bərpası və genişləndirilməsinə, yeni istehsal və emal müəssisələrinin, sosial-mədəni obyektlərin yaradılması ilə əhalinin layiqli həyat tərzinin təmin olunmasına müstəsna töhfələr verdi. Əzəmətli görkəmini bərpa edən, həyata keçirilən abadlıq-quruculuq işləri nəticəsində siması büsbütün dəyişərək ən gözəl və müasir bölgəyə çevrilən Naxçıvan sürətli iqtisadi inkişafın da əsas ünvanlarından biri kimi tanındı. İnvestisiya kapitalının davamlı yerləşdirilməsi sayəsində muxtar respublikada əsas makroiqtisadi göstəricilər dəfələrlə artdı.\n2019-cu ildə 1995-ci ilə nisbətən ümumi daxili məhsulun 65 dəfə artması müşahidə olundu. Muxtar respublikada 2020-ci ilin yanvar-oktyabr aylarında 2 milyard 292 milyon 937 min manatlıq ümumi daxili məhsul istehsal olunmuşdur ki, bu da 2019-cu ilin müvafiq dövrü ilə müqayisədə 0,9 faiz çoxdur.\nMakroiqtisadi sabitlik şəraitində bu iqtisadi artım sosial rifaha və yüksək həyat standartlarına sürətlə transformasiya etmiş, 2019-cu ildə 1995-ci ilə nisbətən orta aylıq əməkhaqqı 30,5 dəfə artmışdır. İnsanların həyat səviyyəsinin əsas göstəriciləri olan adambaşına düşən ümumi daxili məhsulun həcminin isə 47,2 dəfə artması muxtar respublikada yürüdülən iqtisaadi siyasətin mühüm uğurları sırasındadır.\nHazırkı dövrdə muxtar respublikanın sosial-iqtisadi inkişafında, yeni iş yerlərinin yaradılmasında, ixrac potensialının gücləndirilməsi və idxaldan asılılığın minimuma endirilməsində sənaye potensialının çox mühüm rol oynadığını xüsusi qeyd etmək lazımdır. Qısa zaman ərzində sənaye mərkəzinə çevrilən Naxçıvanda sənayenin misilsiz yüksəlişinin səbəbi muxtar respublikanın nail olduğu təbii sərvətlər və həyata keçirilən uğurlu dövlət siyasətidir. Sahibkarlara verilən güzəştli maliyyə dəstəyi nəticəsində muxtar respublikada fəaliyyət göstərən sənaye müəssisələrinin sayı 11 dəfə artaraq 442-yə çatmışdır. Qədim diyarımızda 2019-cu ildə ümumi daxili məhsulun sahə strukturunda sənaye 27,6 faizlik payla ilk yerdə təmsil olunmuşdur. Yanvar-oktyabr aylarında sənaye üzrə 900 milyon 258 min 500 manat dəyərində məhsul istehsal edilmişdir ki, bu da 2019-cu ilin müvafiq dövrü ilə müqayisədə 1,3 faiz çoxdur. 2009-cu ildə bu sahədə fəaliyyət göstərən təsərrüfat subyektlərinə 15 milyon 762 min manat kredit verilmişdir ki, bu da 1995-ci ilin müvafiq göstəricisini 510 dəfə üstələyir. İnvestisiya prosesi iqtisadi artımı təmin edən mühüm proses olduğundan sənaye sahəsinə yönəldilmiş investisiyaların həcmində də hər il dinamik artım müşahidə olunmuş, təkcə 2019-cu ildə bank və kredit təşkilatları tərəfindən təsərrüfat subyektlərinə 10 milyon 944 min 900 manat kredit verilmişdir ki, bu da bir il öncəki göstəricidən 2,1 dəfə çox olmaqla sənaye məhsulunun həcminə öz müsbət təsirini göstərmişdir. İlk dəfə 2019-cu ildə muxtar respublikada sənaye məhsulunun dəyəri bir milyard manatı ötmüşdür ki, bu, təqribən, son 25 ildə 111,1 dəfə artım deməkdir.\nElektrik enerjisi istehsal edən müəssisələrin sayının 1-dən 8-ə çatdırılması enerji təhlükəsizliyini təmin etməklə, sənayeləşmə siyasətinin genişlənməsinə yollar açmışdır. 2019-cu ildə ölkə üzrə günəş elektrik stansiyalarında əldə olunan elektrik enerjisinin 88,7 faizi muxtar respublikada istehsal edilmişdir.\nKənd təsərrüfatı məhsulunun istehsal həcminin dinamik şəkildə yüksəlməsi, sənayenin strukturunda ən böyük paya sahib olan yeyinti sənayesinin istehsalı üçün xammal bazasının artması ilə emal sənayesinin inkişafına səbəb olmuşdur. Müəyyən edilmiş keyfiyyət standartları çərçivəsində əhalinin əsas qida məhsullarına olan tələbatının yerli istehsal hesabına ödənilməsi, dövlət ehtiyatlarının yaradılması nəticəsində taxılı uzun müddət saxlamağa imkan verən anbarların, kənd təsərrüfatı məhsullarının saxlanması və satışını təmin edən soyuducu anbarların istifadəyə verilməsi muxtar respublikada hər zaman prioritet məsələ olan ərzaq təhlükəsizliyinin təmin olunmasına əlverişli zəmin yaratmışdır.\nAqrar sektorda aparılan islahatlar, ona göstərilən maliyyə və texniki dəstəyin nəticəsində 2019-cu ildə 1995-ci ilə nisbətən kənd təsərrüfatı məhsulunun həcmi 13,1 dəfə yüksəlmişdir. 2020-ci ilin yanvar-oktyabr aylarında 431 milyon 390 min 100 manatlıq kənd təsərrüfatı məhsulları istehsal olunmuşdur ki, bu da 2019-cu ilin müvafiq dövrü ilə müqayisədə 4,2 faiz çoxdur. Kənd təsərrüfatında yüksək məhsuldarlığın təmin edilməsi, fermerlərə maliyyə dəstəyinin daha səmərəli təşkili və ərzaq təhlükəsizliyinin daim möhkəmləndirilməsi aqrar sahədə dövlət siyasətinin mühüm istiqaməti olmuşdur.\nİqtisadi inkişaf və rifah, maliyyələşmə və biznes mühiti arasında möhkəm əlaqənin yaradılması sayəsində bu gün muxtar respublikada istehsal olunan məhsul növü 10-dan 384-ə çatdırılmışdır ki, bunun da 127-si ərzaq, 257-si qeyri-ərzaq məhsuludur. Hazırda 108-i ərzaq, 242-si qeyri-ərzaq olmaqla, 350 növdə məhsula olan tələbat yerli istehsal hesabına ödənilməklə daxili bazarın qorunmasına nail olunmuşdur.\nSahibkarlığın inkişafı, infrastrukturun yaradılması, xidmətlərə çıxışın asanlaşdırılması ixracatın stimullaşdırılmasına şərait yaratmış, 2009-cu ildən etibarən müsbət saldo yaranan xarici ticarət dövriyyəsində 2019-cı ildə 1995-ci ilə nisbətən 26,1 dəfə artım əldə olunmuşdur. İstehsalın dinamik inkişafı xarici ticarət əlaqələrinin genişlənməsinə müsbət şərait yaratmış, muxtar respublikada iqtisadiyyatın dinamik inkişafı xarici ticarət əlaqələrinin genişlənməsinə müsbət şərait yaratmış, 2020-ci ilin yanvar-oktyabr aylarında 386 milyon 846 min 600 ABŞ dolları dəyərində xarici ticarət dövriyyəsi qeydə alınmışdır. İxracın dəyəri 2019-cu ilin müvafiq dövrü ilə müqayisədə artaraq 334 milyon 49 min ABŞ dolları təşkil etmiş, 281 milyon 251 min 400 ABŞ dolları dəyərində müsbət saldo yaranmışdır.\nİnvestisiya prosesi ölkənin gələcəyini formalaşdırır, rəqabət qabiliyyətini gücləndirir. Əsas kapitala investisiya qoyuluşu 1995-ci ilə nisbətən 2019-cu ildə 343 dəfə artmışdır ki, bunun da 92 faizi tikinti-quraşdırma işlərinə sərf olunmuşdur. Nəticədə, saysız-hesabsız istehsal və sosial obyektlər tikilib istifadəyə verilmiş, kəndlə şəhər arasındakı fərq aradan qaldırılmış, rayonların tarazlı inkişafına nail olunmuş, bütün sahələrdə infrastrukturun keyfiyyəti ən yüksək səviyyəyə çatdırılmışdır. 2019-cu ilə qədər 562 inzibati bina, 284 təhsil, 285 səhiyyə müəssisəsi, 491 mədəniyyət obyekti, 171 nasos stansiyası, 416 subartezian quyusu, 52 idman obyekti, 516 fərdi ev, 982 istehsal və xidmət obyekti, 181 körpü, 4 qəsəbə, 151 kənd mərkəzi tikilən, yenidən qurulan və ya əsaslı təmir olunan muxtar respublikamızda təkcə 2019-cu ildə 271 müxtəlif təyinatlı obyekt tikilmiş, yenidən qurulmuş və ya əsaslı təmir olunmuş, 159 müxtəlif təyinatlı obyektin tikintisi, yenidən qurulması və ya əsaslı təmiri davam etdirilmişdir.\nBlokada şəraitində yaşayan muxtar respublikamız imza atdığı nailiyyətlərlə, qazandığı sosial-iqtisadi müvəffəqiyyətlərlə ölkədə lider mövqeyə yüksəlməyi bacardı. Muxtar respublikada həyata keçirilən iqtisadi islahatların və sosial siyasətin real nəticəsi olaraq “Caspian Energy International Media Group” tərəfindən müəyyən edilən investisiya reytinqində Naxçıvan 2018 və 2019-cu illərdə ən yüksək ümumi bal toplayaraq qalib oldu.\nBeləliklə, muxtariyyət yaşı 95 ildən çox olan Naxçıvanımızın tarixinə qızıl hərflərlə yazılan 1995-2020-ci illər ərzində əldə edilən ən böyük nailiyyətlər ondan ibarətdir ki, muxtar respublika bu qısa zaman kəsiyində çıraq işığından enerji təhlükəsizliyinə, çörək qıtlığından ərzaq təhlükəsizliyinə, aqrar regiondan sənaye regionuna qədər əsrə bərabər uzun bir inkişaf yolu qət etdi.\nDavamlı və dinamik inkişafı özündə ehtiva edən özünəməxsus milli inkişaf modeli ilə tanınan Naxçıvan hazırda inkişafın keyfiyyətcə yeni mərhələsini yaşayır və yeni-yeni uğurlara nail olur. Naxçıvanın bugünkü nailiyyətləri məhz Heydər Əliyev siyasətinin, bu siyasətin Prezident cənab İlham Əliyev və Naxçıvan Muxtar Respublikası Ali Məclisinin Sədri cənab Vasif Talıbov tərəfindən uğurla və qətiyyətlə davam etdirilməsinin məntiqi nəticəsidir. Bu əvəzsiz inkişaf kursu Naxçıvanı daha böyük zəfərlərə, möhtəşəm qələbələrə aparır.\nMaliyyə Nazirliyi yanında Maliyyə Tədris Mərkəzinin direktoru


Moskva Krımı “nüvə yarımadası”na çevirir\n4 Noyabr 2014 15:02\nRusiya Federasiyası işğal edilmiş Krım və Sevastopol ərazisindəki nüvə obyektləri üçün tam məsuliyyəti öz üzərinə götürüb.\nPublika.az-ın RİA xəbər agentliyinə istinadən verdiyi məlumata görə, bu barədə Beynəlxalq Atom Enerjisi Agentliyinin (MAQATE) işinə həsr olunan toplantısında BMT yanında Rusiyanın daimi nümayəndəsinin müavini Aleksandr Pankin bildirib.\nRusiyalı diplomat onu da bildirib ki, Rusiya MAQATE-nin mütəxəssislərinə Krım və Sevastopol ərazisində yoxlamalar aparmağa icazə verməyə hazırdır: “Rusiya yeni subyektlərində yerləşən nüvə obyektləri üçün tam məsuliyyəti öz üzərinə götürüb. Rusiya MAQATE-nin maraq göstərəcəyi halda qurumun mütəxəssislərinə sözügedən obyektlərdə yoxlamalar aparmağa icazə verməyə hazırdır. Amma 21 fevral 1985-ci ildə SSRİ və MAQATE arasında razılaşmada nəzərdə tutulmuş hallar istisna olmaqla. Biz Krım Respublikası və Sevastopoldakı nüvə obyektlərinin statusu haqqında MAQATE-nin katibliyinə xəbərdarlıq etmişik və onları dinc məqsədlər üçün istifadə olunan nüvə obyektləri siyahısına daxil edilib”.\nA.Pankin həmçinin nüvə silahının yayılmaması haqqında razılaşmanın Rusiya tərəfindən pozulması barədə Ukrayna tərəfinin iddialarını rədd edib. Qeyd edək ki, MAQATE də Krımdakı nüvə obyektlərini mənimsənilməsi barədə Rusiyanın cəhdlərini ittiham etmiş və bunun beynəlxalq hüququn normalarının pozuntusu olduğunu bildirmişdi.\nABŞ Konqresinin üzvləri də Krımda taktik nüvə başlığı daşıyıcılarını yerləşdirmək arzusuna görə Rusiya hakimiyyətini ittiham etdi. Xüsusi olaraq “Tu-22M3” strateji bombardmançıları və “İskəndər-M” operativ-taktik raket komplekslərindən söhbət gedir. Konqres üzvləri ötən ay Rusiyanın Krımla bağlı planları haqqında ABŞ prezidenti Barak Obama məktub yazıb.\n“Ukraynanın razılığı olmadan onun suveren ərazisində nüvə silahının yerləşdirilməsi xain qərardır. Bu Rusiyaya NATO-nun bazalarına daha da yaxınlaşmağa və hərbi üstünlük qazanmağa imkan verəcək”, - deyə məktubda bildirilirdi.\nKonqres üzvlərinin fikrincə, Rusiya rəhbərliyinin hərəkətləri 1997-ci ildə imzalanan Rusiya-NATO razılaşmasının kobud pozuntusudur. Qanunvericilər ABŞ prezidentindən tezliklə mümkün cavab addımları haqqında Konqresə məlumat verməyə tələb edirdilər. Amerika qanunvericiləri iddia edirlər ki, hələ avqustun əvvəlində Rusiya hakimiyyəti “Tu-22M3” strateji bombardmançıları və "İskəndər-M” operativ-taktik raket komplekslərinin Krımda yerləşdirilməsi barədə qərar qəbul edib. ABŞ Senatının silahlı qüvvələr üzrə komitənin üzvü Ceyms İnofenin sözlərinə görə, 1987-ci ildə SSRİ ilə imzalanmış orta və kiçik mənzilli raketlərin ləğv edilməsi barədə razılaşma Rusiya tərəfindən pozulur. Bu raketlərin uçuş məsafəsi 2600 kilometr təşkil edir.\nSərt ittihamlara baxmayaraq, Rusiya bu ilin mart ayında özünə birləşdirdiyi Krım yarımadasında müdafiə potensialını gücləndirmək xəttini tutub. Bu barədə bu günlərdə Rusiya müdafiə naziri Sergey Şoyqu da bildirib. Rusiya müdafiə naziri qeyd edib ki, Silahlı Qüvvələri Cənub hərbi dairəsinin prioritetli məsələlərindən biri Krım istiqamətində qoşunların sayının artırılmasıdır. Müdafiə Nazirliyinin başçısı Ukraynada vəziyyətin gərginləşməsi və Rusiya sərhədlərində xarici hərbi təhlükənin artması ilə Krım istiqamətində qoşunlarının sayının kifayət qədər artırılacağını deyib.\nRusiyanın hərbi ekspertləri də hesab edir ki, Moskva Krımın müdafiə qabiliyyətinin artırılması və mümkün təhlükənin neytrallaşdırılması üçün təcili tədbirlər görməlidir. Amma onlar Rusiyanın Krımda güclənməsi üçün daha təhlükəli variant irəli sürürlər. Onların fikrincə, bu tədbirlərdən biri də yarımada ərazisində nüvə silahının yerləşdirməsi ola bilər. Ekspertlər Rusiyanın NATO və ABŞ mümkün hərbi qarşıdurmasında bunun əhəmiyyətli bir hərbi arqument ola biləcəyini bildirir.\nİctimai-siyasi Tədqiqatlar Mərkəzinin direktoru Vladimir Yevseyevin sözlərinə görə, yarımada ərazisində nüvə silahlarının yerləşdirilməsi üçün heç bir rəsmi maneə yoxdur: “1996-cı ilə qədər Krımda nüvə-texniki anbar var idi. Anbarda SSRİ vaxtından qalmış nüvə döyüş sursatları yerləşirdirilirdi. 1994-cü ildə Rusiya, ABŞ və Ukrayna arasında nüvə silahının Rusiyaya verilməsi barədə müqavilə imzalandı və bu silahlar 1996-cı ilə qədər Krım ərazisindən çıxarıldı. Amma anbar qalıb və onu bərpa etmək üçün böyük əmək sərf etmək lazım deyil. Amma əsas məsələ odur ki, hazırda bu Rusiyaya lazımdırmı? Toqquşmalar mümkündür, çünki, Qərb Krım referendumunu və onun Rusiyaya birləşməsini tanımayıb”.\nBir vaxtlar Rusiya Müdafiə Nazirliyində beynəlxalq hərbi əməkdaşlığı baş idarəsinə başçılıq edən general-polkovnik Leonid İvaşov hesab edir ki, NATO və ABŞ-ın hərbi ritorikanı artırması, Rusiya sərhədlərində hərbi qruplaşmaların sayını artırmaq cəhdi Moskvanın cavab hərəkətlərini doğura bilər: “Krım ərazisində taktiki-nüvə silahının yerləşdirilməsi üçün bizə heç nə maneə olmur. Qərb unutmamalıdır ki, Krım indi Rusiyanın ərazisidir və beynəlxalq müqavilələrə zidd deyilsə, yarımada ərazisində istənilən silahı yerləşdirə bilərik”.


08-09-2021 12:45 / Bu xəbər 795 dəfə oxundu\n"Xaricdə yaşayan bütün həmvətənlərimi seçki günü məzuniyyət götürüb, vaxt ayırıb və kim necə bacarır – quru və ya hava yol nəqliyyatı ilə – birgə Gürcüstana gəlməyə çağırmaq istərdim”, – Saakaşvili deyib.\nO, həbs olunmaqdan qorxmadığını deyir, çünki gürcü xalqının onu və özünü azad edəcəyindən əmindir. Saakaşvilinin qeyd etdiyi kimi, marşrutunu və konkret vaxtı daha sonra açıqlayacaq: "Bildiyiniz kimi, mənə qarşı cinayət işi açılıb. Mənsə hər yerə, o cümlədən Gürcüstanla qonşu ölkələrə gedirəm, məni hər yerdə qəbul edirlər və heç yerdə heç kəs vətənimdə mənə qarşı qaldırılan bu işlər barədə heç nə danışmır”.\nÜçüncü prezidentin sözlərinə görə, o "bütün bunları tamamilə aşkar şəkildə edəcək” və qarşıdakı seçkilərdə müxalifətin qələbəsinə "gerçəkdən də heç bir alternativ yoxdur”.\nO, həmçinin bəyan edib ki, hazırkı hakim partiyaya qarşı heç bir "revanş” olmayacaq.\nEyni zamanda, Saakaşvilinin sözlərinə görə, "İvanişvili (hakim partiyanın qeyri-rəsmi lideri) oğurladığı hər şeyi qəpiyinədək qaytaracaq. O, anaları və ataları xaricə qaçmış uşaqların, məhsullarını sata bilməyən kəndlilərin,valyuta iki dəfə və daha çox dəyərdən düşdüyü üçün kredit götürüb qaytara bilməyən insanların zərərini ödəyəcək. Mən bunu gürcü xalqına vəd edirəm”.\n"Onu qarşılamaq və məhbəsdə ona komfort təmin etmək üçün böyük qalstuk kolleksiyamız var”, – Qaribaşvili deyib.


Deputat: “Hər şeyi Ali Baş Komandanın üzərinə qoymaq olmaz, məmurlar da dəstək verməlidirlər”\nMÜSAHİBƏ 08 fev 2021, 12:57\nMilli Məclisin deputatı, Azərbaycan Ağsaqqallar Şurasının sədri Eldar Quliyev Pravda.az-a müsahibə verib.\n-Fevralın 2-də Ermənistan Silahlı Qüvvələrinin Qazax rayonunun işğal altında olan Aşağı Əskipara kəndi ərazisindəki bölmələri tərəfindən həmin istiqamətdə dövlət sərhədinin müdafiə və mühafizəsini həyata keçirən Dövlət Sərhəd Xidmətinin sərhəd-döyüş məntəqəsinə doğru pulemyot silahdan 20 dəfə atəş açılmaqla atəşkəs rejimi pozulub. Sizcə, ermənilər atəşkəsə niyə əməl etmirlər?\n- Azərbaycan 44 günlük müharibədə Ermənistanı məğlub etdi. Biz öz gücümüzü göstərmişik. Bilirsiniz ki, müharibə bir qədər tez yekunlaşdı. Azərbaycan Prezidenti İlham Əliyev müharibə dövründə çıxışlarında dəfələrlə qeyd etdi ki, Ermənistan işğal etdikləri rayonlardan çıxacaqları ilə bağlı vaxt açıqlasalar, müharibə dayanacaq. Elə də oldu, 2020-ci ilin noyabrın 10-da bəyanat imzalandı, işğalda olan rayonlar mərhələli şəkildə boşaldıldı. Erməni KİV nümayəndələri, vəzifəli şəxsləri, diaspor nümayəndələri məğlubiyyəti qəbul edə bilmirlər. Guya ermənilər həmişə qəhrəman olublar, qalib gəliblər, indi uduzublar. Onlar tarix boyu – 1915-ci, 1918-ci illərdə satqınlıq ediblər. Rus-fars, rus-türk müharibəsində də belə olublar. Erməni siyasətçilərdən biri etiraf edir ki, ilk dəfə idi ki, 1990-cı illərdə qələbə çalmışdıq, onu da 2020-ci ildə uduzduq. Ermənilər beynəlxalq təşkilatların nümayəndələri ilə görüşəndə, özlərini qəhrəman xalq kimi göstərirdilər. Təbii ki, biz də sözümüzü deyirdik. Paşinyan Qarabağda yallı gedirdi, deyirdi, “Qarabağ Ermənistandır”. Ermənistanın sabiq müdafiə naziri David Tonoyan qeyd edirdi ki, yeni müharibə yeni torpaqların alınması deməkdir. Bütün dünyaya car çəkirdilər ki, Ermənistan qüdrətli dövlətdir, müasir ordusu var. Amma 44 günlük müharibədə Ali Baş Komandanın rəhbərliyi ilə rəşadətli ordumuz böyük şücaət göstərdi, torpaqlar işğaldan azad edildi. Artıq, Azərbaycanın ərazi bütövlüyü təmin edilib. Azərbaycan xalqı Vətən müharibəsindəki qazandığı qələbəni qeyd edir. Bu ilin yanvarın 20-də Şəhidlər xiyabanına sevinclə getdim. Dedim ki, biz Sizi ziyarətə qələbə xəbəri ilə gəlmişik, torpaqlarımız işğaldan azad edilib. Prezident İlham Əliyev də ümumilli liderin məzarını ziyarət edəndə dedi ki, ata vəsiyətini yerinə yetirdim. Ali Baş Komandan bildirmişdi ki, nəyi, nə vaxt, necə etməyi yaxşı bilir. Bu, doğrudan da, belədir. Bütün bunlara baxmayaraq, ermənilər təxribatlar törədirlər. Düşünürəm, bu davam edəcək...\n- Ermənistan müharibədən sonra saxlanılan 62 nəfərin təhvil verilməsinə çalışır. Hətta bu cür də fikirlər səsləndirirlər ki, əgər həmin şəxslər qaytarılmazsa, Naxçıvana yol açılmayacaq...\n- Həmin şəxslər əsir deyillər, terrorçudurlar. Bəyanat imzalandıqdan sonra müharibə başa çatıb. Əsir müharibə zamanı olur, saxlanılan 62 nəfər isə müharibədən sonra hücuma keçməyə cəhd göstəriblər. Naxçıvana yolun açılması məsələsinə gəldikdə isə, deyə bilərəm ki, biz bunu da bacarağıq, lazım gələrsə, silah gücünə edəcəyik. Qorxsunlar ki, Zəngəzuru da onlardan alaq. İndiki Ermənistan, tarixi Azərbaycan torpaqlarında yaradılıb. Zəngəzur ermənilərə son illərdə - XX əsrin əvvələrində verilib. İddiaları “Dənizdən dənizə” Ermənistan yaratmaqdır. Mən də deyirəm ki, “hamamdan hamama”. Əvvəlcə çirkablarını yusunlar, sonra ərazi iddialarına düşsünlər. Ermənistanın hansı dənizə çıxışı olub ki? Qara dənizi deyirlərsə, onlara aidiyyatı yoxdur. Xəzər dənizi də həmçinin. Bunlar hansı xəyallarla yaşayırlar. Erməni əsgəri tankını, topunu atıb qaçır. Hər kəs Azərbaycan əsgərinin qəhrəmanlığından danışır. Ermənilər başa düşmür ki, Azərbaycan insanı üçün torpaqla ana eyni dəyərə malikdir. Baxın, xaricdə yaşayan hansısa iş adamı vəsiyət edir ki, öləndə Azərbaycanda dəfn edilsin. Biz torpağa, vətənə bağlı insanlarıq. Ermənilər papualıların da yanına getsələr, oranı vətən hesab edəcəklər. Onlar vətənlərinin hara olduğunu bilmirlər, hər yerə yayılıblar. Hamı bilir ki, ermənilər Azərbaycan torpaqlarında XIX əsrin əvvəllərində yerləşdiriliblər. İddia edirlər ki, Urartu dövləti ermənilərə məxsus olub, Nuh peyğəmbər bu ərazilərə gəlib və s. Nuh peyğəmbər heç azərbaycanlı-türk olmayıb, erməni haradan oldu? Özləri yalanlarına inanırlar. Onların alimlərdən biri dedi ki, erməni xalqı olmayıb, etnik qrup olub. Politoloq Karen Şahnazaryan bildirir ki, Qarabağ heç vaxt Ermənistanın olmayıb, orada, sadəcə, yaşa bilərlər. Prezident İlham Əliyev də dedi ki, bizim Azərbaycan vətəndaşı olan ermənilərlə heç bir problemimiz yoxdur. Ermənistanın keçmiş Müdafiə nazirinin bacısı Kürdəmirdə yaşamır?! Kababdan yeyir, yatır... İndi biz nə edək, Allahdan kağız alaq ki, Qarabağ sizə aid deyil?\n- Erməni silahlıları Xankəndini hələ də tərk etməyiblər...\n- Biz erməni deyilik, dediyimiz sözün arxasında dayanırıq. İmzalanan bəyanatda da göstərilib ki, erməni silahlı birləşmələri Qarabağı tərk etməlidirlər. Mərhələli şəkildə hər şey həll ediləcək, Xankəndi də Azərbaycana qaytarılacaq. Biz istəmirik ki, müharibə yenidən başlasın, amma ermənilər təxribat törətməkdə davam edirlər. Hər kəs şahidi oldu ki, 44 günlük müharibədə dinc əhaliyə neçə dəfə hücum etdilər, Gəncəni, Bərdəni, Tərtəri bombaladılar, Siyəzənə raket atdılar... Bu vəhşiliklərə kim dözər? Biz erməni yalanlarını ifşa etməklə məşğuluq. Görün Ermənistanda vəziyyət hansı səviyyədədir, ağıllı insanlar ölkəni tərk edirlər, qalanlar yetim-yesirlərdir. Beynəlxalq tədbirlə əlaqədar 2018-ci ildə Yerevana getmişdik. Mən 1980-ci illərinə əvvəllərində də orada olmuşam. Əvvəldən necə idisə, elə də qalıb, heç bir inkişaf yoxdur. Hətta vəziyyət daha da pisləşib. Yaşayış şəraitləri, geyimləri bizdən xeyli geridir. Ermənilər deyir ki, biz Bakıdan qovulandan sonra ora xeyli inkişaf edib. Azərbaycanda sabitlikdir, Qarabağı dirçəltmək qarşıya məqsəd qoyulub. Əminəm ki, Qarabağ cənnətə çevriləcək, turizm zonası olacaq.\n- Qarabağda baş verənlərlə bağlı sülhməramlılar niyə tədbir görmür?\n- Sülhməramlılar tədbir görməlidir, bu, birmənalıdır. Haqlı iradları mən də bölüşürəm.\n- Hətta bir neçə gün öncə, Azərbaycana məxsus yük maşınlarını Kəlbəcərə buraxmırdılar...\n- Bu, çox böyük narazılıq yaratdı. O ərazilər bizimdir, bizi oraya necə buraxmaya bilərsiniz? Top, tüfəng, raket aparmırıq ki... Açığı bunun səbəbini mən də bilmirəm. Düşünürəm, erməni təxribatıdır. Ruslara çaxırdan, araqdan verirlər, təsir altına salırlar. Azərbaycanı vətəndaşı olan erməniləri biz də qoruya bilərik. Bəzi müxalif qüvvələr iddia edirdilər ki, Türkiyə silahlı qüvvələri Qarabağa gəlməyəcək. Amma gəldi. Türkiyə Prezidenti Rəcəb Tayyib Ərdoğan kişi kimi dediyini etdi. Artıq Ağdamda Türkiyə-Rusiya Birgə Monitorinq Mərkəzi fəaliyyət göstərir. Ermənistanın adı heç “it dəftəri”ndə də yoxdur, bundan sonra da olmayacaq. Hazırda əsas məsələ ərazilərin minalardan təmizlənməsidir. Müharibə başa çatdıqdan sonra itkilərimiz olub. Hər kəs ehtiyatlı olmalıdır, tövsiyələrə əməl etməlidirlər.\n- Ermənistan minalanmış ərazilərin xəritəsini niyə vermir?\n- Erməni xəritəni verməz. Onlardan yaxşı nəsə gözləmək olmaz. Biz bu əməllərinə görə erməniləri beynəlxalq arenada gözdən salmalıyıq.\n- Bütün bunları nəzərə alaraq, sizcə, Qarabağda birgəyaşayış mümkün olacaqmı?\n- Qarabağda yenidənqurma üçün plan hazırdır. Ermənilər ərazilərimizi tamamilə dağıdıblar, tarixi abidələrimizi məhv ediblər. Biz Kəlbəcərdən, Ağdamdan, Laçından çıxanda, evləri yandırmadıq, çünki vətəndir, amma ermənilər əksini etdilər. Unitaza qədər aparmaq nə deməkdir? Bu, onların səviyyəsini göstərir. Açığı, bilmirəm, necə yaşayacağıq... Dövlət siyasəti bundan ibarətdir ki, Azərbaycan vətəndaşı olan ermənilər yaşayacaqlar. İstəmirlərsə, getsinlər, özləri bilərlər.\n- Bəzən iddialar səslənir ki, deputatlar şəhid ailələri, qazilərlə maraqlanmırlar. Siz bununla bağlı hansı işləri görmüsünüz?\n- Azərbaycanda şəhid ailələrinə və qazilərə xüsusi diqqət və qayğı göstərilir. Bunu həm dövlət, həm də digər vətənpərvər şəxslər edir. Qurani-Kərimdə yazılıb ki, bir əlin etdiyini, o biri əl bilməməlidir. İmkanı olan şəxslər də o ailələri diqqət mərkəzində saxlayırlar. Kimsə deyirsə, şəhid ailələrinə diqqət göstərilmir, deməli, o, təxribatçıdır. Amma hər şeyi də dövlətin, Ali Baş Komandanın üzərinə qoymaq olmaz, məmurlar da dəstək verməlidirlər. Xalqda vətənpərvərlik hissi yüksəkdir. Cəmiyyət olaraq 44 günlük müharibədə Ali Baş Komandan İlham Əliyevin ətrafında sıx birləşdik, qalib gəldik. “Dəmir yumruq” ermənilərin başını əzdi. Deputatı olduğum seçki dairəsi üzrə şəhid ailələrinin və qazilərin siyahısını hazırlamışıq, mütəmadi yardımlar edirik, onları narahat edən problemlərin həllinə çalışırıq. Dostum mənə son model “iPhone” hədiyyə etmişdi. Evdə idi, işlətmirdim. Oğlum dedi ki, qazilərdən birinə baş çəkib, istəyi “iPhone”dur. Dedim, aparın verin, təki onlar sevinsinlər. Adını da deyə bilərəm maraqlanasınız. Digər qaziyə “Samsung” markalı telefon hədiyyə edilib. Bundan əlavə, Vətən müharibəsi iştirakçılarından 3 nəfərini işlə təmin etmişik. Mütəmadi o ailələrə baş çəkirik, yardımlar edirik. İnanmayan ərazidə sorğu apara bilər, məni hər kəs tanıyır. Qarşıdan Novruz bayramı gəlir, o ailələrə yardımlar ediləcək. Biləsiniz ki, biz o insanlara xüsusi diqqət göstəririk. Kömək üçün müraciəti heç vaxt cavabsız qoymuram. Bir neçə gün öncə, Tofiq Bəhrəmov adına stadiondan çıxırdım, bir gənc yaxınlaşdı, kollecdən kənarlaşdırıldığını bildirdi. Dərhal Təhsil Nazirliyi ilə əlaqə saxladım, sağ olsunlar, problemi həll etdilər. Bəzi hallarda deyirlər ki, deputatlar insanlara kömək etmirlər. Bunu hamının adına yazmaq olmaz axı. Görülən işləri ictimailəşdirməyi, reklam etməyi doğru hesab etmirəm.\n- Prezident İlham Əliyev Azərbaycan Televiziyasına müsahibəsində bir qrup məmuru tənqid etdi. Məmurların bu davranışı sizdə təəccüb doğurdumu?\n- İşğaldan azad edilən ərazilərdə “Azərittifaq”ın pivə zavodu, mağazalar, anbarlar, ictimai iaşə, emal, tikinti müəssisələri var idi. Ermənilərin işğal zamanı heç bir şey çıxara bilmədik. Dəyəri milyardlarla ölçülən itkilərimiz oldu. Torpaqları azad etmişik, dövlət o əraziləri tam bərpa edəcək. Proqramda nə nəzərdə tutulubsa, o cür də hərəkət edəcəyik. Mənə dedilər ki, bəlkə müraciət edəsən, etiraz etdim. Prezident İlham Əliyevin Azərbaycan Televiziyasına müsahibəsində bir qrup məmur haqqında iradlarını bildirdi. Hər kəs o çıxışı izlədi, “Halal olsun, cənab Prezident” dedilər. Hərdən bəzi məmurları yada salmaq lazımdır. Dövlət başçısı son zamanlar korrupsiya və rüşvətxorluqla mübarizə tədbirlərini gücləndirib. Bu məsələ ilə bağlı siyasi iradə var. Prezidentin adını çəkdiyi məmurları yaxşı tanıyıram. Düşünürəm, hər bir məmur vəzifəyə təyin ediləndə dövləti və xalqı düşünməlidir. Bəzi şəxslər vəzifəyə təyin olunan kimi bahalı avtomobil, həyat yoldaşına şuba alır. Sizi vəzifəyə ailənizə görə təyin etməyiblər ki... Prezidentin iradı hamımıza aiddir. Dövlət başçısı deyir ki, özünüzə deyil, vətəndaşlara şərait yaradın. Qarabağı elə bir səviyyəyə çatdırmalıyıq ki, görənlər heyran olsun.\n- Benzinin, suyun qiymətinin artırılması narazılıq yaradıb. Siz qiymət artımını gözləyirdinizmi?\n- Milli Məclisin yaz sessiyasının ilk plenar iclasında da bu məsələ müzakirə olundu. Deputatlar Tarif Şurasının qərarından narazılıqlarını ifadə etdilər. Heç olmazsa, deputatlarla məsləhətləşməli idilər. Amma qiymət artımı təkcə Azərbaycan deyil, Türkiyədə də baş verir. Suyun qiymətinin artırılması bütün məhsulların qiymətinə təsir edəcək. Doğrusu, qiymətin birdən-birə iki dəfə artırılmasını gözləmirdim. Deyirdilər, 10 qəpik artacaq, amma... İnsanlardan xahiş etmək lazımdır ki, suyu qənaətlə işlətsinlər. Özümdə də dəfələrlə rastlaşmışam ki, insanlar su kranını açıq saxlayırlar. Söhbət burada sayğacın artıq yazmasından getmir. Hər kəs bilir ki, Azərbaycanda su qıtlığı var. Qlobal istiləşmə ilə bağlı həyəcan təbili çalınır. Təklif etmişəm ki, çirkab suları təmizlənsin, əkin sahələrinin suvarılmasına istifadə edilsin. Araşdırın görün, ABŞ-da taxılın suvarılmasına nə qədər su gedir, Azərbaycanda nə qədər. Biz suyu daha çox işlədirik, məhsuldarlıq da aşağı olur. Əkin sahələri xüsusi sistemlərlə suvarılmalıdır.


Roma Papası: "Kilsəyə gedib hamıya nifrət etməkdənsə, ateist olmaq yaxşıdır"\n"Onlar tanrı ilə tutuquşu kimi danışırlar"\nBilge.az xarici mətbuata istinadən xəbər verir ki, Roma Papası bir neçə gün əvvəlki çıxışlarından birində yenə müzakirələr doğuran açıqlamalar verib. O deyib ki, hər gün kilsəyə gedib həyatını başqalarına nifrət saçmaq və tənqid etməklə keçirməkdənsə, ateist olmaq yaxşıdır.\n"Biz nə qədər belə adamlar görmüşük: onlar hər bazar günlərini kilsədə keçirir, ya da hər gün kilsəyə gedirlər, ancaq işləri-gücləri ancaq nifrət etmək, başqaları haqqında hədyanlar danışmaqdır", - Papa Fransisk deyib.\nPapa bundansa kilsəyə getməməyin daha yaxşı olduğunu əlavə edib:\n"Ondansa ateist olun. Əgər hələ də kilsəyə gedirsinizsə, onda yaxşı oğul, qardaş olun, başqalarına nümunə olun".\nFransisk "başqaları onları fərq etsin" deyə dua edən riyakarlardan bəhs edən Matvey "İncil"indən sitat gətirib.\n"Bir çox inanclılar duanın ancaq boşboğazlıq olduğunu hesab edir. Onlar tanrı ilə tutuquşu kimi danışırlar. Amma belə olmamalıdır. Yadda saxlayın: duanı ürəklə etmək lazımdır", - Papa çıxışına yekun vurarkən deyib.\nKafkanın naməlum əsərləri tezliklə ortaya çıxa bil...\nPol Qogen (1848-1903)\nXəyanət yoxsa mübarizə? Dağlıq Qarabağ münaqişəsi ...\nVelosipedlər ilk çıxanda sosial münasibətləri necə...\nMark Zukerberqin mühafizəsi neçəyə başa gəlir?\nİçərişəhərdə “Paris” adlı sərgi açılacaq\nArktikada buzlaqların əriməsi hansı hadisələrə səb...\nABŞ Rusiya ilə kosmik müharibəyə hazırlaşır


>Kristina Zamir: Mən öz xalqımı, öz ölkəmi sevirəm — Axtarırıq.Biz\n>Kristina Zamir: Mən öz xalqımı, öz ölkəmi sevirəm\n>Kristina Zamir: Mən öz xalqımı, öz ölkəmi sevirəm “Vətənpərvərlik vətən üçün gözəl sözlər söyləməklə bitmir”.Bir müddət öncə Oxu.Az saytında Azərbaycan modeli Kristina Zamirin Dubaydan, “Miss SSSR” gözəllik müsabiqəsindən qayıdarkən özünün “Facebook” profilində azərbaycanlılarla bağlı paylaşdığı statusu yerləşdirilmişdi.\nXatırladaq ki, model həmin statusunda aşağıdakıları yazmışdı: “İlahi, ayağım Bakı torpağına dəyməmiş, mən “öz xalqımızın” bütün gözəlliklərini hiss edə bildim. Bizim ölkəmiz hər il daha da Avropalaşır, bəziləri isə elə qoyun gəlib, qoyun gedəcəklər... “Alya şanel” və “adidas krossovkalara” və üzdəki bir ton kosmetikaya baxmayaraq... Elə bil təyyarədə deyillər, bazardakı kimi qışqırırlar, elə bil ətlərini kəsirlər... Elə istədim ki, qayıtmayam... Mən bütün bunlara yadırğamışam”.\nModelin bu sözləri cəmiyyət tərəfindən birmənalı qarşılanmadı və Kristi Zamir çoxsaylı tənqidlərlə üzləşməli oldu.\nLakin gənc qadın hesab edir ki, onu düzgün başa düşməyiblər.\nModel saytımıza müraciət edərək paylaşdığı statusa izahat verməyə çalışıb. Həmin məktubu diqqətinizə çatdırırıq:\n“12 iyun 2016-cı il tarixində saytınızda dərc olunan yazıya cavab olaraq bildirmək istəyirəm ki, 21 may 2016-cı il tarixində Birləşmiş Ərəb Əmirliyində “Queen of USSR 2016” gözəllik müsabiqəsində Azərbaycan Respublikasını qürurla təmsil edərək “Miss Sharm” və “Miss Charisma” tituluna layiq görülmüşəm. Mənim “Facebook” səhifəmdəki digər paylaşmalara nəzər yetirsək, mən öz xalqımı, öz ölkəmi necə sevdiyimi və “bakılı” olmağımla fəxr etdiyimi görərik. Mənim və ailəmin Bakı şəhərində doğulması və yaşaması barədə sənədlər də təqdim edə bilərəm. Lakin KİV nümayəndələri sensasiya və reytinq naminə mənim fikrimi və sözlərimi başqa cür yozmuşdular. Belə ki, KİV nümayəndələri “Bəziləri” sözünü qeyd etməyərək mənim fikrimi kobud yozmuş və düzgün anlaşılmamışdır. Lakin mənim söylədiyim fikir bütün xalqa deyil, millətə deyil, Hava Limanında növbə gözləmək mədəniyyətini pozan, ictimai yerdə yüksək səslə səslənən individual insanlara aid idi. Yenə də vurğulamaq istəyirəm ki, mən heç bir xalq haqqında və ən əsası öz xalqım haqqında bü cür fikirlər söyləməmişəm. “Queen of USSR 2016” yarışmasının finalında çıxış etdiyim rəqs nömrəsi ilə iştirakçılara ölkəmizdə olan müharibə şəraitindən və gənc qızın öz sevgilisini müharibəyə yola salması” haqda danışmışam. Vətənpərvərlik vətən üçün gözəl sözlər söyləməklə bitmir. Bu, mənim Vətən qarşısında heç bir xidmətimin olmamasından yazanların məni tanımadıqlarından xəbər verir. Əlavə olaraq bildirirəm ki, sözügedən yazılar əhalidə əsassız ajiotajın yaradılması, eləcə də işgüzar nüfuzuma xələl yetirmək xarakteri daşıyır. Yuxarıda qeyd olunanları nəzərə alaraq heç bir hüquqi əsası olmayan yazının təkzib olunmasını, mənim təkzibimi olduğu kimi dərc edilməsini Sizdən xahiş edirəm”.\n16.06.2016 93 News ←Dostlarınla paylaş


MİLLİ MƏCLİSİN KOMİSSİYALARI DÖVLƏT BÜDCƏSİ LAYİHƏSİNİN MÜZAKİRƏSİNƏ BAŞLAMIŞLAR - AZƏRTAC – Azərbaycan Dövlət İnformasiya Agentliyi\nNoyabrın 5-də Milli Məclisin iqtisadi siyasət, aqrar siyasət, sosial siyasət, insan hüquqları məsələləri, təbii ehtiyatlar, energetika və ekologiya məsələləri daimi komissiyalarının birgə iclasında “Azərbaycan Respublikasının 2004-cü il dövlət büdcəsi haqqında” qanun layihəsi müzakirə olunmuşdur.\nİqtisadi siyasət daimi komissiyasının sədri Səttar Səfərov demişdir ki, Azərbaycan Prezidenti İlham Əliyevin seçkiqabağı platformasında irəli sürülmüş tezislər 2004-cü ilin dövlət büdcəsinin əsas xəttinin müəyyən olunmasında mühüm rol oynamışdır. Əvvəlki illərdən fərqli olaraq, 2004-cü ilin dövlət büdcəsində gəlirlər və xərclər tam aydınlıqla göstərilmiş, eləcə də qarşıdan gələn üç ilin proqnozları da layihədə öz əksini tapmışdır.\nSonra maliyyə naziri Əvəz Ələkbərov büdcə layihəsi ilə bağlı məlumat vermişdir. O demişdir ki, 2003-cü ilin 9 ayı ərzində ÜDM 25,7 trilyon manata çatmışdır. Orta aylıq əmək haqqı 377 min manat, inflyasiyanın səviyyəsi 2 faiz olmuşdur. İqtisadiyyatdakı müsbət meyllər dövlət büdcəsinin icrasında da özünü göstərmişdir. 2003-cü ilin dövlət büdcəsinin mədaxil proqnozu 103,3 faiz və ya 137,2 milyard manat çox icra edilmişdir. Cari ilin 9 ayında dövlət büdcəsinin xərcləri 4 trilyon 411 milyard manat proqnoza qarşı 4 trilyon 163 milyard manat icra olunmuşdur.\nDaxil olan vəsaitin 43,8 faizi və yaxud 1 trilyon 825,1 milyard manatı sosialyönümlü tədbirlərə yönəldilmişdir. 2004-cü ilin dövlət büdcəsinin proqnozları hazırlanarkən bu göstəricilər nəzərə alınmışdır. Layihə Azərbaycan Respublikasının ortamüddətli maliyyə siyasətinin tərkib hissəsi olmaqla, ölkənin sosial-iqtisadi konsepsiyasına və proqnoz göstəricilərinə, 2003-2005-ci illər üçün yoxsulluğun azaldılması və iqtisadi inkişaf üzrə dövlət proqramına uyğun olaraq hazırlanmışdır. Büdcə sistemi haqqında Qanuna əsasən, 2004-cü il üçün dövlət büdcəsinin zərfinə dövlət borcları, prioritet xərclər, növbəti büdcə ili və sonrakı üç il üçün icmal büdcənin proqnozu əlavə edilmişdir.\nAzərbaycan Respublikasının 2004-cü il dövlət büdcəsinin gəlirləri ÜDM-in 18,7 faizi həcmində, mütləq ifadədə 6 trilyon 957 milyard manat olacaqdır ki, bu da 2003-cü illə müqayisədə 865 milyard manat çoxdur. Büdcə gəlirlərinin strukturunda vergi orqanlarının xüsusi çəkisi 66,6 faiz, gömrük orqanlarının 16,1 faiz, sair daxilolmalar isə 17,3 faiz nəzərdə tutulmuşdur.\n2004-cü il üçün icmal büdcəsinin gəlirləri 9 trilyon 965,6 milyard manat olmaqla ÜDM-in 26,7 faizini təşkil edəcəkdir. Dövlət büdcəsi kəsirinin yuxarı həddi 315000 milyon manat məbləğində müəyyən edilmişdir. 2004-cü ilin dövlət büdcəsinin xərcləri 7 trilyon 272 milyard manat proqnozlaşdırılmışdır ki, bu da 2003-cü ilə nisbətən 849 milyard manat çoxdur. Sosialyönümlü xərclər büdcənin 60 faizini təşkil edəcəkdir.\nMüzakirələr zamanı komissiya sədrləri, deputatlar layihə ilə bağlı fikirlərini\nbildirmişlər. Layihənin Milli Məclisin müzakirəsinə çıxarılması qərara alınmışdır.\nMüzakirələrdə Milli Məclis sədrinin birinci müavini Arif Rəhimzadə, sədrin\nmüavini Gövhər Baxşəliyeva, iqtisadi inkişaf, rabitə, nəqliyyat və digər\nnazirliklərin, komitələrin rəhbərləri iştirak etmişlər.\n2004-cü ilin dövlət büdcəsi haqqında qanun layihəsi Milli Məclisin regional məsələlər daimi komissiyasının noyabrın 5-də keçirilən iclasında da müzakirə olunmuşdur. Komissiya üzvləri layihənin parlamentin müzakirəsinə çıxarılmasını tövsiyə etmişlər.\nAZERTAG.AZ :MİLLİ MƏCLİSİN KOMİSSİYALARI DÖVLƏT BÜDCƏSİ LAYİHƏSİNİN MÜZAKİRƏSİNƏ BAŞLAMIŞLAR


Bağça tərbiyəçisinin qapazı kimin başına dəydi?\n14.01.2022 | 08:20\nOxunma sayı: 15873\nMin dəfə, milyon dəfə axtarmışıq: dil harda güclüdür, harda göz daha səlisdir?\nƏdəbiyyat, yəni sözmü kəsərlidir, yoxsa kino, gözmü?\nMən bu sualın qabağında min-min cavablarla tərksilaham. Məsələn, rejissor axtarıram ki, Vaqif Bayatlının bu bəndindəki üçüncü misranı lentə ala bilsin:\nGedirəm gözümdə bir dəvə kini\nGedirəm qolumda küçə davası\nBahar budaqlardan çəkilən kimi\nçəkildi başımdan sevda havası...\nBir daha eşq nədir, bilməyəcəm mən\nBir daha heç kəsi sevməyəcəm mən.\nVə şair axtarıram ki, bağrında yüz-yüz şəhid arzular daşıyan bir şəhid anasının özcə balasının quru mərmərinə baxan gözlərini misraya salsın.\nGörüntü və mətn müqayisəsini açmaq nəyə lazım?\nÖtən gün yayılan, daha doğrusu, həssas qəlblərə qurğuşun kimi yayılan bir video var; bağça tərbiyəçisi guya tərbiyə etdiyi uşağı telefonla çəkir və ona tikəsini ağzında saxlamağı tövsiyə edir ki, şəklini çəksin. Yəqin həmin şəkli uşağın anasına göndərəcək. Göndərəcək ki, hansısa ofisdə dəridən-qabıqdan çıxan, üç quruşa tər tökən və bu üç quruşa görə balasını yad əllərə etibar etməyə məcbur qalan anası bəxtiyar olsun; balam yemək yeyir.\nSən gəl, uşağa bunu başa sal... O, qığıldayır... Tərbiyəçini razı salmaq istəyir... Tərbiyəçi deyir ki, tikəni ağzında saxla. O da tikəni ağzına aparır, hərçənd dişləyib ağzından çəkir. (Körpədir, artistliyi bacarmır)\nBu zaman həmin qadın (müəllim) uşağın gözləmədiyi halda onun başına qapaz vurur. Uşaq nə baş verdiyini bilmir və həyata uzağı 3-4 ildir baxmağa başlayan o məsum gözlərini müəlliminə dikir.\nGörəsən nə oldu... Sonra körpə əlini qapazdan ağrıyan başında gəzdirir... Nəsə qığıldayır: başi, onu...\nBu videodan yazmaq, yazmaq, yenə yazmaq olar, ancaq bu ağ səthdə qara işarələr – hərflər o məsum cocuğun çöhrəsindəki ifadənin təqdimatından çox sönük qalacaq.\nMən həmin videoya dəfələrlə baxdım və dəfələrlə ağladım... Sosial şəbəkə hesabımda paylaşdım və öz hesabımdakı paylaşım bitən kimi ardınca avtomatik əvvəl paylaşdığım bir video gəldi: qızım Asiya Mikayıl Müşfiqin şeirini deyir, ancaq səhv deyir... Bir də bu videoya baxıb ağladım.\nAğlayırıq və bizi ağladan xeyli şeylər var bu ölkədə.\nƏfsus.... Bizi ağladanlara inadən gözəl adam olmağa cəhd eləmirik, özümüzü əzirik...\nÖvladının yemək yeyərkən şəklini çəkməyi tapşıran, formallıq içində boğulan sıravi azərbaycanlı ana...\nArtıq alacağı iki-üç manata görə vicdanını, əxlaqını satan “müəllim”...\nVə bu obrazları yetişdirən biz.\nÜç yaşlı körpənin başına qapaz vuran o gəlinlə necə davranmalıyıq?\nO qadın kimdir?\nO gəlinin kimliyindən daha vacib bir məsələ həmin müəllimin obrazıdır. Nə pis ki, belə obrazlarımız var. Onlar bu gün iki manata görə məsum cocuqların başına kəskin qapazlar vura bilir.\nO qapazlar ki məsumların başına dəyir, onlar bizim gələcəyimizə, ümidimizə dəyir.\nGözəl-gözəl ölkələrdə olduğu kimi bizdə də, körpələrin başına qapaz vuran, vurmaq potensialı olan adamlar dörd divar içində olsun, vəhşilikləri dişləriylə dırnaqları arasında qalmalıdır.\nAncaq təəssüf ki, belə adamlar bizim övladlarımıza “tərbiyə” verir.\nİndi siz cavab verin, o qapaz kimin başına dəyir?\nBilirəm, indi biri tapılacaq və o adam deyəcək: “guya həmin müəllim həbs olunan kimi ölkə düzələcək?”\nBilmirəm, bəlkə də həmin tərbiyəçi həbs olunsa, layiqli cəzasını alsa, ölkə yenə də düzəlməyəcək, ancaq əminəm ki, həmin “tərbiyəçi” layiqli cəzasını almasa, ölkə heç vaxt düzəlməyəcək.\nBiz məhv ola bilərik, ancaq unutmalı deyilik ki, kül həmişə közün üstünü örtüb onu sabaha saxlamağa çalışır. Biz kül olsaq da, çalışmalıyıq, gələcəyimizi sabaha diri saxlayaq.\nSərdar Amin, xüsusi olaraq “Qafqazinfo” üçün


Tahir Kərimov Salyandakı villasını neçiyə satır? Meyitdən orqanların transplantasıyası mümkün ola Qazın qiyməti qaldırılsın” – Deputat Rövşən Lənkəranskinin öldürmək istədiyi şamaxılı Qazın qiyməti qalxacaq? – Rəsmi açıqlama “Oksigen” klinikasına sağlam girən 2 MTN polkovniki İlqar Əliyevin intiharı ilə bağlı Rusiya: “Bütün kimyəvi silahlar məhv ediləcək” Nazirlikdə kadr dəyişikliyi – Sektor müdir Səfir Dağlıq Qarabağ barədə danışdı İran-Finladiya arasında çəkiləcək dəmir yolu Azə Qadın tanışı ilə birgə ərini doğradı – BAKIDA\n01 Oktyabr 2015 / 12:00 / Baxış sayı: 100 Onlar meyit hissələrə bölərək İsmayıllıda meşədə basdırıblar Bakının Yasamal rayonunda qətl hadisəsi baş verib. Yasamal rayon Prokurorluğundan verilən məlumata görə, bir müddət əvvəl Kamran Mahmudov adlı şəxs itkin düşüb. Onunla bağlı araşdırma aparılan zaman K. Mahmudovun həyat yoldaşı Lalə Mahmudova və onun Sədi adlı tanışı tərəfindən öldürüldüyü məlum olub.\nHəmin şəxslər meyiti hissələrə bölərək İsmayıllı rayonunda meşədə basdırıblar. Onlar saxlanılaraq istintaq orqanına təhvil veriliblər. Faktla bağlı cinayət işi başlanılıb, araşdırma aparılır.


Şamaxı Astrofizika Rəsədxanasında “Ulduzlar və planetlər fizikası” mövzusunda beynəlxalq konfrans keçirilib - XƏBƏRLƏR-NƏSİRƏDDİN TUSİ adına ŞAMAXI ASTROFİZİKA RƏSƏDXANASI\n23.09.2019 16:09 / KONFRANSLAR Şamaxı Astrofizika Rəsədxanasında “Ulduzlar və planetlər fizikası” mövzusunda beynəlxalq konfrans keçirilib\n16-20 sentyabr 2019-cu il tarixlərində Azərbaycan Milli Elmlər Akademiyası (AMEA) Nəsirəddin Tusi adına Şamaxı Astrofizika Rəsədxanasının (ŞAR) 60 illik və Beynəlxalq Astronomiya İttifaqının 100 illik yubileyi ilə əlaqədar “Ulduzlar və planetlər fizikası” adlı beynəlxalq konfrans keçirilib. Konfransda Rusiya, Ukrayna, Polşa, Hollandiya, İtaliya, Türkiyə, Almaniya, Gürcüstan, Tacikistan, İsveç, Hindistan və Qazaxıstan olmaqla dünyanın 12 ölkəsindən nüfuzlu alimlər iştirak edib.\nKonfransın məqsədi rəsədxanada aparılan elmi tədqiqat istiqamətlərinin dünya elminə inteqrasiyası, yeni yaradıcılıq əlaqələrinin qurulması, beynəlxalq elmi tədqiqat proqramlarına çıxışların təmin edilməsi olub.\nTədbiri Şamaxı Astrofizika Rəsədxanasının direktoru, AMEA-nın müxbir üzvü Namiq Cəlilov açaraq konfransın mövzusu haqqında iştirakçılara məlumat verib.\nSonra Akademiyanın vitse prezidenti, akademik Rasim Əliquliyev Azərbaycan Milli Elmlər Akademiyasının prezidenti, akademik Akif Əlizadənin Şamaxı Astrofizika Rəsədxanasının 60 illik yubileyi ilə bağlı konfrans iştirakçılarına müraciətini səsləndirib.\nAMEA-nın Fizika Riyaziyyat və Texnika Elmləri Bölməsinin akademik katibi, akademik Nazim Məmmədov öz növbəsində tədbir iştirakçılarını salamlayıb və rəsədxana üçün əlamətdar olan yubiley ərəfəsində belə bir beynəlxalq tədbirin keçirilməsinin əhəmiyyətini qeyd edib. O, bildirib ki, Şamaxı Astrofizika Rəsədxanası fəaliyyəti dövründə bir çox uğurlara imza atıb. Bunlara misal olaraq rəsədxana əməkdaşlarının son illərdə qazandıqları Avropa Birliyinin FP7 və HORİZON 2020 qrantlarını göstərib.\nNövbəti çıxışda Şamaxı Rayonu İcra Hakimiyyətinin Başçısı Cənab Tahir Məmmədov Şamaxı Astrofizika Rəsədxanasının kollektivini yubiley münasibətilə təbrik edib. O qeyd edib ki, bu cür beynəlxalq konfransların Şamaxıda keçirilməsi buranın elmi və turistik imkanlarının dünyaya göstərilməsi üçün böyük əhəmiyyət daşıyır.\nBeş gün davam edən elmi tədbirdə Kainat və onun struktur elementlərinin (qalaktikalar, ulduzlar, planetlər) fizikası sahəsində əldə olunmuş son elmi nailiyətlər müzakirə edilib.\nGənc tədqiqatçıların elmi yaradıcılıq fəallığını artırmaq və stimullaşdırmaq məqsədi ilə, konfransda onların çıxışlarına da geniş yer ayrılıb.\nQeyd edək ki, konfrans müddətində tədbir iştirakçılarına həm rəsədxana daxilində, həm də Şamaxı rayonunda ekskursiyalar təşkil edilib. Belə ki, konfransın üçüncü günündə qonaqlar ŞAR-ın muzeyində olan ekspanatlarla tanış edilib və onların tarixçəsi ilə bağlı məlumatlandırılıb. Daha sonra rəsədxananın 2 metrlik teleskopunun binasına yollanan qonaqlara teleskopun tarixi, onun iş prinsipi, teleskopda aparılan elmi tədqiqat işlərinin nəticələri barədə geniş məlumat verilib.\nTədbirin son günündə konfrans iştirakçıları Şamaxı rayonunun Dəmirçi kəndinə, Cümə məscidinə və Şamaxı rayonunun Üzümçülük və Şərabçılıq kompleksinə aparılıb.


Seksual müğenni tanınmaz hala düşdü – FOTO - Azadliq Xeber\nSeksual müğenni tanınmaz hala düşdü – FOTO\nSeksual müğənni tanınmaz hala düşdü - FOTO\n17:49 xeber – Dünya şöhrətli seksual müğənni heyranlarını təccübləndirməyə hazırlaşır. Söhbət Ceniffer Lopezdən gedir.\nHələ ötən həftə yarışəffaf geyimi ilə görənlərin ağlını başından alan Lopez tanınmaz hala düşüb.\nAzadlıq.az xəbər verir ki, anspress-in məlumatına görə, daha öncə də bir neçə dəfə filmə çəkilən müğənni yenidən özünü aktrisa kimi sınamaq niyyətindədir.\nBu dəfə kriminal janrda olan serialda CeyLo Federal Təhqiqat Bürosu əməkdaşını canlandıracaq.\nSeksual aktrisa polis obrazında\nArtıq filmin çəkilişləri də başlayıb. Ən maraqlısı odur ki, tamaşaçıların daima gözəl geyimdə, bəzəkli görməyə alışdığı Lopez bu dəfə zövqsüz geyimləri ilə qarşımıza çıxacaq. Hər halda filmin çəkiliş meydançasından yayılan fotolar belə deməyə əsas verir.\nSerialda baş rolu ifa edən aktrisa, müğənni çəkiliş meydançasında çəkilən fotolarında sadə köynəklə, formasız şalarlarla görüntülənib. Onun saç düzümüdə səliqəsiz olub. Ayaqqabıları isə nimdaş olub. Bütün bunlar isə təbii ki, rola uyğunlaşdırılıb.\nCeniffer Lopez nimdaş geyimləri ilə tanınmaz halda\nMüğənni ad günündə geyimi ilə heyran etmişdi


Dr. Lina Lemonis skopelos, skopelos pcr testi, SKOPELOS.COM\nPCR TEST, covid test, sürətli test, Mikrobiologiya laboratoriyası, Müasir mikrobiologiya laboratoriyası Skopelos\nDr Lina Lemonis skopelos, skopelos pcr testi, covid testi skopelos, skopelos sürətli test, Mikrobiologiya laboratoriyası Skopelos, Mikrobioloq Skopelos, Biopatoloq Skopelos, Skopelosdakı həkimlər, Skopelos qəsəbəsi, Skopelos Chora\nSkopelosda PCR testi üçün məlumat.\nPCR testinin qiyməti 65 avrodur.\nRAPID testinin qiyməti 15 avrodur.\nNəticələr 24 saata çıxır.\nMikrobioloq laboratoriyası bazar ertəsindən cümə gününə qədər 7.30-14.00-da açıq qalır.\nNəticələr həm İngilis, həm də Yunan dilində yazıla bilər.\nİyul və avqust ayları üçün şənbə günü bir nümunə testinə ehtiyacınız varsa əvvəlcə əlaqə saxlamalısınız.\nOnlayn qeydiyyatdan keçmək üçün pasport nömrənizin / şəxsiyyət vəsiqənizin olması tövsiyə olunur.\nBiyopatoloq həkim və akupunktur üzrə mütəxəssis


Tacirlə İlahə Fəda arasında QALMAQAL: “Arvadımı atıb, Fədayənin dalınca düşməliyəm?” – Mustaqil.Az\nTacirlə İlahə Fəda arasında QALMAQAL: “Arvadımı atıb, Fədayənin dalınca düşməliyəm?”\nFədayə Laçının bacısı İlahə Fədanın müğənni Tacir Şahmalıoğlunun ünvanına səsləndirdiyi fikirlər Taciri özündən çıxarıb. Yenicag.az-a açıqlama verən müğənni bunları deyib: “Eşitdim o qız ağzına gələni danışıb. Ayıb olsun. Məni bütün Azərbaycan tanıyır, sənətimi də hamı dəyərləndirir. Necə yəni, mən müəllim deyiləm?! Necə yəni Fədayə ilə duet oxuyandan sonra tanınmışam?! Boş-boş söhbətləri ortaya atmasın. Fədayənin hirsini məndən çıxır deyəsən. Mən neyləməliyəm? Gül kimi arvadım, uşaqlarım var, ailəli adamam. Arvad-uşağı atıb Fədayənin dalınca düşməliyəm. Fədayənin öz səhvidir, özü günah işləyibsə, günahının da cəzasını özü çəksin, məni ortalığa atmasınlar. Elə hamı Fədayəni məndən soruşur”. Qeyd edək ki, İlahə Fəda “APA TV”-nin “Show time” verilişinə qoşularaq, T. Şahmalıoğlunun ünvanına bu fikirləri səsl\nFədayə Laçının bacısı İlahə Fədanın müğənni Tacir Şahmalıoğlunun ünvanına səsləndirdiyi fikirlər Taciri özündən çıxarıb.\nYenicag.az-a açıqlama verən müğənni bunları deyib:\n“Eşitdim o qız ağzına gələni danışıb. Ayıb olsun. Məni bütün Azərbaycan tanıyır, sənətimi də hamı dəyərləndirir. Necə yəni, mən müəllim deyiləm?! Necə yəni Fədayə ilə duet oxuyandan sonra tanınmışam?! Boş-boş söhbətləri ortaya atmasın. Fədayənin hirsini məndən çıxır deyəsən. Mən neyləməliyəm? Gül kimi arvadım, uşaqlarım var, ailəli adamam. Arvad-uşağı atıb Fədayənin dalınca düşməliyəm. Fədayənin öz səhvidir, özü günah işləyibsə, günahının da cəzasını özü çəksin, məni ortalığa atmasınlar. Elə hamı Fədayəni məndən soruşur”.\nQeyd edək ki, İlahə Fəda “APA TV”-nin “Show time” verilişinə qoşularaq, T. Şahmalıoğlunun ünvanına bu fikirləri səsləndirib.\n“Tacir Fədayənin müəllimi olduğunu deyib. Tacir müəllim ola bilməz. Onun musiqi fəaliyyətinə nəzər salsaq, Murad müəllimin sayəsində “Qarabağ bülbülləri»ndə bir parça “Bayatı şiraz” oxuyub. Və bununla da Qızıl Fonda düşüb. Onun elə uğuru bircə bu olub. Sonra nə oxuyub? Hansı mahnısı yadınızda qalıb? Tacir Fədayə ilə duet oxuyandan sonra tanınıb. Sən elə müəllimlik eləmisən ki, Fədayə indi həbsdədir”.\nPrevious 48 yaşlı yevlaxlı cinsi əlaqə üçün mingəçevirli qızı meşəyə apardı, ağzına ağac yeritdi, sonra… ŞOK OLAY\nNext Bakıda “AA” seriyalı avtomobilin sürücüsü sərxoş halda saxlanıldı – VİDEO\n“Tanrıya dua edirəm ki, bu bəlanı evlərimizdən və ailələrimizdən uzaq etsin!”-Mehriban Əliyeva\nBakı sakini evdə tibbi maska hazırlayır – VİDEO\n“SARVANSIZ ZAMANLAR…”- Sadıq Qarayev\nBu tələbələrin təhsil haqqını dövlət verəcək – Nazir


Haqqımda : Anar\nErkən həyat və biznesdə yüksəliş\nAnar Əlizadə (Əliyev) biznesə çox gənc yaşlarında başlayan və beynəlxalq miqyasda uğurlu bizneslərlə məşğul olan müxtəlif şirkətlərin təsisçisi və sahibidir.\nAnar 1978-ci ilin sentyabrın 21-də Naxçıvan şəhərində anadan olub. Orta məktəbi bitirdikdən sonra 1996-2000-ci illərdə Naxçıvan Dövlət Universitetində İqtisadiyyat ixtisası üzrə Bakalavr pilləsini bitirib, daha sonra Azərbaycan Respublikasının Prezidenti yanında Dövlət İdarəçilik Akademiyasında İqtisadi İdarəetmə ixtisası üzrə magistr diplomu alıb. Hələ çox gənc yaşlarında sahibkarlıq fəaliyyətinə başlayan Anar 90-cı illərin sonlarında Türkiyədən müxtəlif məhsulların gətirilib blokada şəraitində olan Naxçıvanda satılması ilə məşğul olmağa başlayıb. Bundan əlavə, o, işlənmiş avtomobil idxalı və ailəsinə məxsus olduğu sərnişindaşıma bizneslərində də fəal iştirak etdi.\nAnar Əlizade 2000-ci illərin əvvəllərində Bakıya gələrək burada bizneslərə davam edir.\nBazardakı iqtisadi vəziyyəti düzgün dəyərləndirərək Türkiyə ilə Naxçıvan arasında apardığı ticarət nəticəsində əldə etdiyi özünün və ailəsinin topladığı ilkin maliyyə kapitalını effektiv şəkildə Bakının daşınmaz əmlak bazarına yatırır. Bu qərar ona bir neçə il sonra daşınmaz əmlakın dəyərinin kəskin qalxması böyük qazanc gətirəcəkdi.\n2000-ci illərin ortalarında Anar Əlizadə artıq Azərbaycanda və Azərbaycandan kənarda uğurlu bizneslərin sahibi kimi tanınmağa başlayır. Həmin dövrdə o nəqliyyat, ticarət, tikinti və istehsal sektorlarında fəaliyyət göstərən bir çox şirkətlərlə əməkdaşlıq edir. Dünya bazarında gedən dəyişikliklər nəticəsində BƏƏ-də artan biznes potensialını görən Anar bu ölkə ilə Azərbaycan arasında ticarət əlaqələrinin qurulmasında iştirak etmək qərarına gəlir və, o, bununla məşğul olan ilk azərbaycanlılardan olur. Azərbaycanda kompüter və elektron avandanlıqlara olan ehtiyacın sürətlə artdığını nəzərə alaraq, BƏƏ-də ilk Azərbaycan investisiyaları ilə olan şirkəti quraraq Azərbaycanın kompüter məhsullarına olan tələbatının qarşılanmasında mühüm rol oynayır.\nBƏƏ-dəki iş fəaliyyəti Anarın neft sektoruna olan marağını artırır və nəticədə, o, bir neçə neft servisi şirkətləri qurur və Azərbaycana BƏƏ-nin effektiv və uğurlu təcrübəsini idxal edir. Bunun nəticəsində, o, “Grand MMC” adlı şirkəti təsis edərək neft avadanlıqlarının ticarətinə və yerli neft şirkətlərinə texniki xidmətlərin göstərilməsi işlərinə başlayır. Bu sahədəki uğurları Anarı SOCAR daxil olmaqla müxtəlif neft şirkətlərinin etibarlı tərəfdaşına çevrilməsinə gətirib çıxarır. Bir müddət sonra ona məxsus bütün şirkətlərini dünyanın ən şəffaf ölkərindən biri olan – Sinqapurda qurulmuş Union Grand Energy PTE şirkəti altına toplayan Anar Əlizadə onu Azərbaycanda bəyan edir və onun nümayəndələyini açır. Beləliklə, Anar Azərbaycandan kənarda əldə etdiyi gəlirlərdən külli miqdarda vergi verən ilk nümunəvi azərbaycanlı iş adamı olur.\nBu dövrdə bir iş adamı kimi Anarın diqqətini çəkən digər məsələlərdən biri də Azərbaycan xam neftinin xarici treydinq şirkətləri tərəfindən satılması idi. Bu, həm neft gəlirlərinin azalmasına, həm də Azərbaycan neftinin brendləşməsində çətinliklərə səbəb olurdu. Nüfuzlu bir biznes tədbirində iştirak edərkən, tanınmış neft treyderi ilə tanışlıqdan sonra bu məsələyə dair Anar öz təklifini hazırlayaraq ARDNŞ-ə göndərdi və oun uğurlu qəbuku nəticəsində İsveçrədə SOCAR Trading SA-nın əsası qoyuldu. Bu şirkətin uğurlu fəaliyyəti nəticəsində Azərbaycan 5 il ərzində 2 milyarda yaxın ABŞ dolları mənfəət əldə etmiş və Azərbaycan “Azeri Light” neftinin dünyada brendləşməsinə nail olmuşdur. Anar Əlizadə 2012-ci ildə SOCAR Trading SA şirkətindəki səhmlərinin hamısını bazar dəyərindən aşağı qiymətə ARDNŞ-ə satdı.\nHal-hazırda Anar Əlizadə Azərbaycan, BƏƏ, Türkiyə və Sinqapurda neft, tikinti, ticarət və istehsal sektorlarında uğurla fəaliyyət göstərən bir çox şirkətlərin sahibidir.\nBütün bu şirkətləri birləşdirən əsas faktorlar biznes tərəfdaşlarının mənafelərinin prioritet kimi qəbul edilməsi və ən yeni texnologiyaların tətbiqi ilə etibarlı və asan iş mühitinin formalaşdırılmasıdır.\nAnar Əlizadənin öz sözləri ilə desək, “Bu gün biznesdə uğur qazanmaq üçün bazardakı tendensiyaları düzgün qiymətləndirmək kifayət etmir, bu gün biznesdə ən böyük uğur tərəfdaşlarımız, yəni müştərilərimiz ilə etibarlı və sıx əlaqələrin qurulmasıdır. Hər bir halda bazardakı tendensiyaları onlar müəyyən edir”.